
REPUBLIKAM - MOLDOVA. 
Ana tarafım — Bucak. 

Ana dilim — Gözal gagauzçam. 


Gagauzistan. 

D. Tanasoğlu. 

Dannar şen aareer 
Sabaa başında 
Gün dâ şılarer 
Gül başçasında. 


Kalkıner Taraf işâ- 
Girgin insannar, 
Darsık ürekli köşâ 
Ömürü açar... 


Ana Tarafım, 

Sevgili topraam, 
Bucak, Vatanım, 
Gagauzistan! 

Bu peetlar çalınerlar nica patriotik gimni. 
Patriotizma lafetmesi gagauz halkı için. 


Ana dilim. 


Ana dilim, tatlı bal, 
Salkım ciçââ kokusu, 
Şırasını üklü dal 
Vermiş gümeç dolusu. 


D. Tanasoğlu. 

Ana dilim, gözal ses, 
Maanâ-türkü avası, 

Onu işidân herkez 
Doymaz, geçmâz avazı. 


Ana dilimiz için lafetmâk. 

Gagauz alfabeti. 


Latin grafıkasında. 
(tekrar). 


Aa, Ââ, Bb, Cc, Çç, Dd, Ee, £e, Ff, Gg, Hh, Iı, İi, Jj, 
Kk, Ll, Mm, Nn, Oo, Öö, Pp, Rr, Ss, Şş, Tt, TU Uu, 

Üü, Vv, Yy, Zz. 


Bu yıl üüretim kiyadı sizdân ne isteer: 
oku — annat, 


yaz — annat, 


düşün 


annat, 


seslâ — annat, bak — annat, 
hem lafet, damş, sölâ, haberlâ. 

Üürenin, nicâ doonı, gözâl, demekli lafetmââ; nicâ bir-kimsey 
lafedârkân seslemââ; nicâ soruş koymaa hem nicâ yazılı da an- 
natmaa. 


ANNAMAK hem ANNATMAK 


Çok bilgi hem becermak kazançları sizâ! 





Alfabet sıralımda gagauz adları. 




Ani, nâânda iinelâr? 
Baku aldı teminnâr. 
Cana koktu çiçecii, 
Çiçek tuttu böcecii.» 
D'ımu, topu, saklama, 
Eucen bıktı aaramaa. 
Fedi mi geldi bizâ? 
Görgi sâ gitti sizâ. 
Hoca eşeenâ pindi, 
İvo fıkra edindi. 

Jana, nâânda boyalar? 
Kati sordu nekadar. 



Lanka, durma sokakta, 
Mayı bekleer yatakta. 
Nasti girdi baalara, 

Oli ama — daalara. 
Petri, na bir zerdeli, 
Radu verdi, bezbelli. 
Sandi alma topladı, 
Todur armut bulmadı. 
Tani evdâ işledi, 

Ulya uşaa besledi. 

Vasi kemençâ çaler, 
Yani kiyat okuyer, 
Zina Peticii salleer. 



Eldân yazılı adlar: 

Nadi, Soni, Aydına, Sevda, Arif, Vasi, Sava, Andruş, Mayi, 
Saltan, Oğuz, Araslan, Miti, Kalina, Feni, Dona, Oli, Dil¬ 
ber, Petri, Nasti, Goguş, Hristi, İliya... 

Bu adları alfabet sıralıma yazınız. 

Kendi adınızı hem soyadınızı yazınız. 




Bu laflan alfabet sıralıma görâ erleştiriniz baş literasına görâ: 


kürek, süpürgâ, otluk, turna, lelek, arpa, hiç, 
un, buz, don, erik, çökelek, cömert, mantar, 
üklük, örtü, zevk, yalın, filcân, inci, ırgat... 


Laflar: çökelek 
zevk 
inci 
ırgat 


Genâ şkolaya. 

(okumaa). 


D. Tanasoğlu. 


Tâ genâ şkolaya geldik, 
Yazı braktık dünkü günâ, 
Çiçek testâ hem getirdik, 
Çıktık tâ şkola önünâ. 


Üüredici karşı etti, 

«Hoş geldiniz» selâm verdi 
Da içeri buyur etti, 

«Ayıdın klasa girin» dedi. 


Tanımadık klasımızı — 
Yaz vakıdı ne diişilmiş. 
Baktık İlk kiyadımızı — 
O sa ikinciyâ geçmiş. 

Laflar: testâ — buket, bir tutam; Nicâ yazalım: 

İlkkiyat — abecede. Laf «etmââ» iki türlü yazıler: 

bir kısımnı laflan birleşik 
— lafetmââ; 

çok kısmım laflan ayırık — 
buyur etti. 

— Şiiri uygun seslan okuyunuz. 

Düzün bir tefler — lallık; lafları alfabet sıralımda yazacenız. 
Soruşlar: 

1. Yılın anğı zamanı için laf gider bu şiirdâ? Nâândan 
atmadınız bunu? 

2. Ne duygular üreklerinizdâ kaldırer şkolaya genâ gelmâk? 
Neçin? 

3. Ne fikir verer sizâ bu şiir? Anğı laflar bunu gösterer? 

Bizim şkolamızda ilk günü niceydi? Annadınız. 

Şkola için biribirinizâ soruş koyunuz. _ 

İş. 

1. Laflarlan birâr fikir sölâyin: «şkolada», «yazın», «güzün», 
«klas». 

2. İlk strofayı tefterâ yazınız. 

3. «Etmââ» lafı birleşik hem ayırık yazmaa laflar bulun da 
yazın. 

Örnek: yoketmaâ... yardım etmââ... 

Bu lafetmeleri tamamnayın: 

1. Genâ şkolaya. 

2. Şkolamız çok.... 

3.klasa geçtik. 


biz 

ikinci 

geldik 

eözâldir 

Intuiiiya. 


Köpek. 

Köpek kedidân taa büüyüktür. Onun güüdesi örtülü sert 
saçlan. Kimi köpeklâr var kara, başkaları balan, sarılgıt yada 
kızılgıt. 

Köpek bekleer hem koruyer adamın evini bütün gecâ. O saler 
pek seslân: «ham! ham!» 

Çoban köpekleri konıyerlar koyunnarı yabamlardan. Avcı 
köpekleri, «tazılar», avcılıkta gezerlâr. Onnar sarı-biyaz alaca 
renkli. 

Köpek doyuner kemiklârlân hem kırmtılarlan sofradan. 
Hepisindâh pek ama o yaam beener. Köpek sever çorbacısını. O 
inan bir hayvandır. O bir ev hayvanıdır, nicâ dâ kedi. 


Laflar: 

Nicâ yazalım: 

balan, 

«koruyer» — diil «korer»; 

sarılgıt 

«avcı» — diil 

kızılgıt 

«aucu»; «avlanmakta» — diil 

renkli 

«aulanmakta»; 

«kayıl» — diil «kail» 

Soruşlar: 


1. Ne için okudunuz büün? 

Bilmeycâ: 

2. Nelâr sölener bu teksttâ 

İki ev dostu 

köpek için? 

Sofraya geler, 

3. Neçin sölener, ani 

Açan buluştu, 

köpek inan hayvanmış? 

Çirkin çekişer. 

4. Köpââ bakmaa nicâ 
lââzım? 


5. Kediylân köpek nicâ 


yaşeerlar? 

İş. 

Bu laflarlan birâr cümlâ kurunuz. Dooru sölâyiniz. 
Eldân yazılı bir fikir tefterâ yazınız. 

Aşaadakı cümlelerdân ayırın, angıları dooru: 


a) Köpek kartofi iyer. a) Köpâân 

b) Köpek kartofi timleri eşil, 

imeer. b) Köpâân 

tüüleri kara. 


a) Köpek eşektân 
büüyük. 

b) Köpek tavşandan 
büüyük. 


Çok köpek birerdâ — o bir sürü, köpek haytasıdır. 

Kuduz köpektân korunun. Haymana köpeklerin arasında 
kuduz da bulunur. Açıkgöz olunuz. 


Köpek adları gagauzlarda: 

Karabuş, Bozka, Lupu, Balan, Kopoy, Tarkuş, Duman, 
Polkan, Batır, Batal, Tır tan... 


Köpeklâr var masallarda da: 
«Bozka», hem «Urdum-Toprak», 
(«Trak-trak, susacum») h.b. 


Sizin köpeenizi 
bulun da esap alın 
onun güüdâ 
paylarını, rengini. 

Lafetmâk. 


İi dost. 





Soruşlara görâ bir annatma yaradınız. 


1. Köpek gençkân çorbacısına nicâ izmet edârmiş? 

2. Sora, kartlaşmışkan, nicâ izmet edârmiş? 

3. Çorbacı ondan kurtulmak için ne düşünmüş yapmaa? 

4. Köpââ kayaa pindirip, nereyâ yollanmış? 

5. Suyun orta erindâ kayıklan ne olmuş? 

6. îhtiar çorbacı üzmââ bilârmiş mi? 

7. Buulmaktan onu kim kurtarmış? 

8. Köpek çorbacısını neçin kurtarmış? 

9. Çorbacı ozaman ne düşünmüş? 

Köpek adamın dostudur. 

Yaprakları hem meyvaları boyadıktan sora, güz yollandı bizim 
şkolamıza doonı. 

Burada uşakların pek çok işleri var: yazerlar, okuyerlar, resim 
ederlâr, türkü çalerlar... 

Kanikullar o gözal günnârlân uçup gittüâr bir sürü kırlangaç gibi. 

Klaslar şdeerlar temiz güz güneşin yalpak aydınında. Dolu 
taynalarlan şkola kiyatlannı dayanmaksız aktarenz yaprak-yaprak. 

— Uşaklar, bu yıl biz üürenecez eni hem meraklı işlar! Kiyat- 
lar sizin dostlanmz olaceklar, — bizâ damştı üüredici-hanum. 

Lambu aldı «Ana dili» kiyadı da okuyer. Biz izleeriz açıkgöz. 

Güz bizi siireder sevinçlân. 

— Ne şeremettir bu uşaklar! — ilin çirikledi bir kuşçaaz. 

— Senin dooruluun var! — cuvap etti ona güz. — Şkola bir 
şeremetlik evidir! 

Yazalım dooru: boyadıktan, yollandı, 
burada, klaslar, şıleerlar, kiyatlar, yaprak- 
yaprak, bu yıl, dostlarınız, okuyerlar, kanikul- 
lar, kırlangaç. 


1. Anğı ayda başleer 3. Şkolayı neyâ benzederiz? 

üüretmâk yılı? Neçin? 

2. Neya benzederiz 4. Üüredici-hanum neçin deer, 

kanikul günnerini? Neçin? . ani kiyatlar bizâ dostmuş? Ye 

klas? Uşakların ne borcu var? 

İş. Sınışlar. 

Teksti okuyun bütün hem ayırı-ayırı. 

Lafları «tâyna, meraklı, burada, okuyer, yollandı», dooru 
sölemââ smaşmız. 

«Burada» hem «okuyer» 
lafları tefterlerâ yazımz. 
tş. Dialog sıralarını 
tefterlerâ geçiriniz. 

Biz bir aileyiz. 

Masal. 

Tilkinin şalvirlii. 

(Halk masalı). 

Bir küülü piinirleri sepedâ koymuş. Panayıra gidârkân yolda 
ölü bir tilki görmüş. «Tilkinin derisi para eder» , — düşünmüş da 
sepedâ atmış. Tilki ama ölü diilmiş. Piinirleri hepisini imiş. Sora 
sepettân atlayıp, kaçmış. 


Praktik işlâr. 

Klasta izmetçilii erleştiriniz. 
Kiyatları, tefterleri kaplayınız. 
Adlarınızı, soyadlannızı 
tefterlerin kabına yazımz. 


Laflar: 

şılĞ6rlar, 

temiz, 

meraklı, 

damştı, 

izleeriz 

Soruşlar: 

Yolda tilki bir yabamya 
raslamış. Yaptıım tatlı-tatlı 
annatmış. Yabanının aazı 
sulanmış. Tilki, yi isin istemiş. 
Tilki, yabanının elindân kur¬ 
tulmak için, demiş: 

— Yabanı-kardaş, tezdâ 
yoldan küülülâr, sepetleri 
piinirlân dolu, geçeceklâr. 
San dâ benim gibi yap. 
Yolun kenarına yat. 
Ozaman çok piinir iyecân. 

Ahmak yabanı tilkinin 
dediini yapmış. Küülülâr 
bir kalın dayak atmışlar o 
bir tilkiyâ inanmamış. 



% 


. Düüyülmüş, yabanı birtaa hiç 


Laflar: Lafları dooru yazalım: panayır, atlayıp, 

_ tatlı-tatlı, iyecân, ahmak, tilkiyâ, inan. 


şalvir — şiret Bu laflarlan birar cümlâ 

raslamış — karşı gelmiş kurunuz, laflan dooru yazınız. 


dayak — lobut _ 

Soruşlar: 

Ne koymuştu sepedinâ bir küülü? 
Panayıra gidârkân, yolda o ne 
görmüştü? 

Yolcu o tilkiyi ne yapmıştı? 

Tilki sepet içindâ ne yapmıştı? 
Yabamylan karşı gelip, tilki ne 
annatmıştı? 

Yabammn elindân o nicâ kurtul¬ 
muştu? 

Yabamylan ne olmuştu? 

Yabam ne fikirâ gelmişti? 


Söleyiş: Testi suya her kerâ 
gitmeer. 

Söyleyişin maanasım 
açıkâlayın. 

Başka da söyleyişlâr 
bulun. 

Bu masal tekstini var nica iki paya bölmaa: 

1. Tilkinin kısmeti; 

2. Yabanının belası. 

Teksti fragmentlera görâ okuyunuz. 

Her bir fragmenti annadınız. 


Cümleleri doldurunuz. 

Lafı «etmââ» dooru kullanınız. 

Panayıra.... yolda ölü.... 

Yok .... 

Ses.... 

görmüş. 

Vaatiz .... 

El.... 

Sora .... atlayıp. 

Zarar .... 

Af.... 

Yolda .... raslamış. 

Yardım .... 

İilik.... 


Met.... 

Cuvap .... 

Göz.... 

Lafetmak. 

Soruşlar kim? ne? 



Okuyun hem yazın bu lafları: Kim? Kati, 

Maşi, Vasi; mamu, 


baka, kız, çocuk; insan, halk; usta, hergeleci, üüredici, avcı; 

Ne? Komrat, küü, demir, Ay, Gün, bulut, masa, ot, aaç, saç, 
tavşan, kuş, horoz, pipi, ördek, yımırta; su, suuk, soluk, fikir, laf, 


kuzu, hayvan, sayı, ad, soyad... 

Kural. Kim? sade insana baalı laflara, adlara koyuler. 

Ö r n e k 1 â r: Kim? Todur, insan, üürenci, çalgıcı, yazıcı, Sofi, 
kaku h.b. 

Ne? koyuler kalan laflara, adlara canm da, cansız da olsalar. 

Örneklâr: Ne? lelek, sıçan, soluk, kır, alma, çiçek, inek, 
taş, tefter, kiyat h.b. 

İş. Laflara dooru soruşları koyunuz (Kim? Ne?). 

Odun (...), ekmek (...), asker (...), soba (...), şıra (...), Oli (...), 
işçi (...), çiftçi (...), tükân (...), satıcı (...), iplik (...), terzi (...), yumak 
(...), hava (...), ava (...), saadıç (...), düün (...), gelin (...), uşak (...). 

İş. Kim? soruşa uygun laflar, adlar bulun, tefterlerâ yazınız. 
Ne? soruşa uyugun laflar, adlar bulun, teflerlerâ yazınız. 

İş. Soruşlara cuvap verin. 

Mancaya ne koyuler? 

Sofraya kim oturmuş? 

Kuş aulunda nelâr yaşeer? 

Tükendâ nelâr satılar? 

Tükenâ kimmâr geler? 

İş. Anğı soruşlara cuvap eder bu laflar, adlar? 

Patlacan, çoban, dam, yaamurluk, üzük, akıl, oyuncu, pelin, 
baacı, çotuk, portokal, papagal, ayla, büücü, imâk, odun, süt. 

İş. Bilmeyceyi okuyun da bilin, nedir. 

Yaprakları var, ama aaç diildir. Dikili, ama gölmek diildir. 
Annader, ama insan diildir. 

Bilin, nedir? 

Bilmeyceyi tefterlerâ yazınız. 

Başka bilmeycelâr dâ sölâyin. 

İş. insana baalı, kim? soruşa cuvap edân laflar, adlar sölâyiniz. 
Ne? soruşa cuvap edân giim adlarım sölâyiniz. 

Şiir. Okumak. 


Kiyatlarım. 

Ausel Tukalıya görâ. 


Masal, şiir, maanâ testâ 
Aararsan ne dâ içindâ, 
Benim bilgi o ambarım, 
Çok sevgili kiyatlarım. 


Fıkra, bilmeycâ hem resim, 
Hepisini çok severim. 

Pek ii dostlar onnar bana, 
Doyamam kiyatlarıma. 

Benim renkli sân dünneyim, 
Benim bilgi sân ambanm, 
Seni temiz hep tutacam, 
Hem kabım hep saracam. 


Kiyat — 

o bilgi sandıcaadır. 

Laflar: 

Soruşlar: 

ambar 

1. Nesoy uşak kiyatları için annader? 

fıkra 

2. Nelâr varmış onun İtiyatlarında? 

renkli 

3. Kiyatlarım o neçin sevârmiş? 

temiz 

4. Kiyatlarım o nicâ sayarmış? 


5. Kiyat nedir? 


Lafları dooru yazalım: maana, ambar, kiyat, dünna, tutacam, 
saracam. 

İş. 

— Laflarlan «maanâ», «fıkra», «temiz», «ambar», birâr cümlâ 
kurunuz. 

— Şiirin üçüncü strofasını tefterlerâ yazımz. Onda ne 
sölener? 

— Aşaadakı cümleleri okuyun; ayırın, angılan dooru, da 
tefterlerâ yazın: Kiyat masada yater. Kiyat masada durer. Kiyadın 
sergen çıkardı. Kiyadı sergendân çıkardı (aldı, indirdi) Aydına. 
Kim bunu kiyat? Bu kiyat kimin? 


Çok kiyatlara, masus sıralıkta diziliykân, biblioteka deniler. 
Sizdâ evdâ biblioteka var mı? 

Şkolada biblioteka var. 

Lafetmâk. 


tnformatiya. 

Sân kimsin? 


Soyadın: Terzi 
Vaatiz adın: Sava 
Boban: Terzi Todur 
Anan: Terzi Vari 
Bütün adın: Terzi T. Sava 
Yazılman: Sava Terzi 

Doldur kendin (tefterdâ) 

Soyadın:. 

Vaatiz adın:. 

Boban:. 

Bütün adm:. 

Yazılman:. 

Soruşlar: 

1. Ayleniz kimnerdân kurulu? 

2. Aylenizdâ her birinâ nicâ deersiniz? 

3. Soyadı nedir? 

4. Vaatiz adı nedir? 

5. Eer Motinin bobası Arnaut Sandiseydi, onun bütün adı 
nicâ olacek? 

Akılınıza getirin da yazın: ne sormuş Nina Soniyâ telefonda? 
Soni ona ne cuvap vermiş? 


2 Comanda nr. 70966 

Miti Vasiyâ bir biletçik yazmış: 

14 oktombri, 

Sevgili Vasicik! 

Yarın Saat 11 küü bibliotekasında seni bekleerim. 

Buluşunca, 

Miti. 

informatiya var kolay aazdan yada yazılı olsun, verilsin, 
insan danışer aazdan (oral) yada yazılı. Biribirina haber, 
enilik, sölemâk, bildiriş, lafetmâk h.b. vererlâr. _ 

İŞ. 


— Şkolamız için aazdan informatiya veriniz. 

— Küüyünüz için yazılı informatiya veriniz. 

— Ana dilmiz için informatiya veriniz. 

Örneklâr: 

a) Şkolamız büük bir yapıdır. 

b) O küüyün ortasında buluner. 

c) Onun var:. 

a) Bizim küüyümüzün adı Baurçudur. 

b) . 


a) Bizim ana dilimiz gagauzçadır. 

b) O pek gözâl hem bal gibi 
tatlıdır. 

c) . 


— Dostunuza bir biletçik 
yazımz. 

— Dostunuzun biletçiinâ 
cuvap yazınız. 

Okumak. Annatmak. 


Tilki hem Turna. 

(masal). 

Birgün Tilki Turnayı sofraya teklif etmiş. 

Needinâ şalvir koymuştu Turnayı gülmââ etsin. 

— Gel, suvata, bana musaafirlââ. Sofra hazır. 

Yapmıştı Tilki bulamaç. Kotarmıştı bir süva-suva çiniyâ. 

— Buyur, kumacıım, al, i, datlı pek bulamaç! 

Turna boşuna savaşarmış o uzun gagasınnan bişey bare alsın. 
Tilki sâ, dilinnân tez yudup, silmiş çiniyi. 

ikinci günü şindi Turna Tilkiyi sofraya çaarmış. Sofraya bir dar 
buvazlı üüsek çölmek kurbaa mancasınnan sürmüş. 

— Buyur, Tilki, savsaklanma! 

Aç kalıp, Tilki üfkâylân bakarmış salt, nicâ Turna kurbaa 
mancasım yudarmış. 

— Benim havezim yok senin kurbaalarım imââ! — demiş 
şalvir Tilki da kuyruu sarkık bacaklar arasına, gitmiş. 

Söleyiş. Ne yarameer sana, 

yapma başkasına. 

Laflar: 


buyur etmiş, bulmaç, 
çini, sürmüş, 
savsaklanma, datlı 

Soruşlar: 

1. Tilki Turnayı sofraya neçin buyur etmiş? 

2. Turnayı Tilki nicâ aldatmış? 

3. İkinci günü Turna ne yapmış? 

4. Tilki Turnadan nicâ gitmiş? 

5. Bu masaldan ne üürenmâk çekeriz? 

Nicâ yazalım: 

Laf «etmek» çok kısımnı laflan aıyırık yazıler (buyur etmiş); 
bir kısımnı laflan birleşik yazıler (afet, yoket). 

Dooru yazalım: bulamaç, suva-suva, birgün, hem bir gün, 
suvata, aç kalmış. 

İş. 

Bu teksti var nicâ bölmââ iki parçaya — fragmenta: adı (tit- 
lusu) olsun her bir fragmentin. 

1. Turnanın aldanması. 

2. Tilkinin cezalanması. 

Teksti fragmentçâ okuyunuz. 

Her bir fragmenti ayırık annadmız. 

Laflarlan «savsaklanma», «çini», «datlı», «tatlı» cümlâ 
kurunuz. 

Söleyişin maanasım annadın. Başka da söleyişlâr bulun hep 
bölâ maanada. 


Lafetmâk. 

Telefonda. 

(Dıalog). 

— Alo! Günaydın! Ban Ninayım. 
Soııiylân lafetmaa isteerim. Var mı nicâ? 

— Alo! Nina! Elbetki, var nicâ. 

— Teşükür! Alo! Soni? Selâm! 

— Selâm, Nina! 

Soni, bibliotekaya kiyat getirecân mi? 

— Getirecâm, zer. 

— Mutlak mı? 

— Mutlak. 

Ban götürdüm. 

— Pek islââ! Bravo! 

— Saa ol! Saalıcaklan! Hoşça kal! 

— Saalıcaklan! Gülâ, güla! 

Laflar: 


günaydın teşükür 

elbetki mutlak 


Soruşlar: 

1. Nina kimâ telefon açtı? 

2. Telefonda Soniyâ o ne sordu? 

3. Soni Ninaya ne cuvap verdi? 

4. Nina da ona ne söledi? 

5. Lafetmenin sonunda kızlar nicâ saahcaklaştılar? 

Nasaat: Açan telefonda lafedersiniz, unutmayın, en ilkin gözâl 

selâm vermââ hem kimsiniz söleyâsiniz, hatırlı seslân (tonnan) 
danışasınız. 

İş. Bir telefon lafetmesi düşününüz. 

Kiminnân hem ne için lafedeceniz, söleyâsiniz. Soruşları hem 
cuvapları düşününüz. 

Lafetmâk için. 

— Kumi, işin güç biraz: 

işledin mi sân bu yaz? 

— Bu aklıma gelmedi 
ot içindâ ozaman... 

Kimnâr lafeder bu dialogta? 

Kim sorer? 

Kim cuvap eder? 

_ Ne cuvap verer çekirgâ? _ 

— Miti, sendâ nekadar para var? 

— Bir param var. 

— Dondurma alacez mı? 

— Mutlak alacez. 

Bu dialogta kim ilkin danıştı? 

Miti ne cuvap etti? 

Ne almaa onun dostu sordu? 
_ Miti ne dedi? _ 

Kural. 

İnsan biribirinnan annaşer lafetmâklân: 
soruş koyerlar, cuvap vererlâr, haber 
vererlâr ya da alerlar — informafiya. 

Lafetmâk — informatiyadır. 

O informatiya verer. 

İş. 

Güz için biri-birinizlân lafediniz. 
_ Çekirgâ hem karımca için dâ lafediniz. 

güç — zor 

dialog — iki kişi lafeder 
mutlak — haliz. 

| Çiçek — Çiçeklâr 


Şiir. 


Güz günneri. 


D. Tanasoğlu. 


Dün çiçek kırda görârdik 
Kelebek tâ uçarak, 

Hem kuvan da işidârdik — 
Dün sıcaktı taa ancak... 


Büün serin, bulut, lüzgâr, 
Yapraklar erâ düşer, 
Kahırlı o çiçeklâr, 
Kraadan onnar sörpeşer. 


Dün gözâldi dışarlar, 

Nicâ yaz sıcak günü, 

Büün sâ suuk dolay kırlar, 
Havalar bozer büünü... 


Laflar: _ Soruşlar: 

serin — Kim yazmış bu şiiri? 

kraa — Poet nicâ duyer zamanın diişilmesini? 

sörpeser — _ Ne söleer autor geçmiş günnâr için? 

Ideya: Niceydi yaz, nicedir güz? 

Güz tablosunu reshnnâyin. Şiiri sölemââ üüreniniz. 

İş. Evdâ şiiri tefterlerâ yazacemz. 

Esap alın, nicâ diişiler günnâr güzün. 

Lafları dooru yazalım: 

kuvan, büün, kraadan, sörpeşer, dışarlar, suuk, havalar. 

İş. Dünkü gün için şiirin Iaflarınnan sölâyiniz. 

Büünkü gün için şiirin Iaflarınnan sölâyiniz. 

Yapraklar için sölâyiniz. 

Çiçeklâr için sölâyiniz. 

Yaratma sinişi. Denâyin bir dialog yaprakların hem çiçeklerin 
araşında güz için. 


Bizim yurtluumuzda güz anğı ayları tüter? 
Cuvabı tefterlerâ yazınız. 


Resimnâyinız: 

1. Yaz gününü. 

2. Güz gününü. 


Dil. 


Cümlâ. 

Okuyun da yazın cümleleri: 

Tilki teklif etmiş turnayı sofraya. 
Turna sevinerâk gelmiş. 

Turna neçin iyâmemiş? 

Ne şalvir tilki! 


Ne hayvan hem ne kuş için laf oler 
bu cümlelerdâ? Ne sölener? 

Nesoy yazı yazıler cümlenin ilk lafın başında? 
Cümlelerin sonnarında nesoy nişannar koyulu? 

Cümlâ bir lafetmâktir; o informatiya verer. 

Cümlenin ilk lafı büük literaylan başlaner. Cümlelerin 
sonunda koyuler nişannar: 

nokta (.), soruş (?), yada şaşma (!). 


İş. Kurun lafetmâk «güz» için, «baalar», «hava», «gidân 
kuşlar», «insan» için. 

Aşaadakı cümleleri doldurunuz: 

(Kim?) yazer cümlâ. (Ne?) pek şalvir. Daalarda o (ne yaper?). 
Uşaklar (neredâ?) oyneerlar. (Nelâr) daalarda yaşeerlar? 

Aşaadakı cümleleri dooru yazın: miti nadiylân çadırda 
üürenerlâr onnar gagauz uşaklarıdır nadi kemencedâ çaler biz 
geldik onnara görüşmââ onnar ne sevindilâr. 

Aşaadakı laflar cümlâ mi? . . 

Garga dam kırmızı süpürgâ ! Odada dolap var. 


Kontrol denemesi. 

Kimi yazmak kurallarının kullanılması. 

1. Diktant. 

Diktant ardına «Köpek» tekstinin fragmentini «Köpek kayıl 
isin...» bitkiyâdân yazın. 

2. İki cümlâ laflarlan «koruyer» hem «sever» kurunuz. 

3. Lafları «köpek», «inan», «Bozka», «güüdesi» kısımnara 
bölünüz. 

Yannışlıklan doorutmak için eni cümlelâr kurasınız. 

Her bir diktantta yanmşları sayasınız, ki görâsiniz: azaler mı, 
osa zeedelener mi onnar. 

Yannışların doorudulması: 

bureıy — buny — burayı; met et — metet; 
sıklıet — sıklıket — sıklık et; kail — kail — kayıl... 

| Düş, yaprak, düş ) 


Okumak. 

Ceviz kimindir? 

Fedicik hem Vanicik başçada oynardılar. 

— Tâ bir ceviz! — dedi Fedicik. 

— O benim olacek! — dedi Vanicik. 

— Yok, o benim! — baardı Fedicik. 

— Neçin senin? 

— Ban onu ilkin gördüm! — dedi Fedicik. 

— Ban dâ gördüm, sanma sân! — verilmedi Vanicik. 

— Yok, bân! 

— Yok, bân dâ!.. 

Oradan taman geçârdı taa büük bir çocuk Mialuş. 

— Çekişmâyin! Bân cevizi payedecâm. Tâ: bir kabını Fedicââ, 
birisini Vanicââ, içini dâ bana..., ani payettim... 


Açan ikisi annaşamer, 
_ üçüncüsü kazaner. 

Laflar: 

I sanma sân 
verilmedi Vanicik 


26 





Soruşlar: 

1. Fediciklân Vanicik başçada ne yaparmışlar? 

2. Cevizi kim görmüş? 

3. Vaniçik ama ne demiş? 

4. Fedicik tâ ne demiş? 

5. Onnar neçin annaşameer? 

6. Cevizi Mâluş nicâ payetmiş? 


Bu tekst ne fikirâ bizi getirer? 

Söleyişin maanasmı annadın, açıklayınız. 

İş. 

— Teksti rollara görâ birkaç kerâ okuyunuz. 

— Düşünün, nicâ vardı kolay annaşsın o uşaklar. 
Laf: rollar. 


Dil. 

Soruş nişanı (?) 

Aşaadakı şiiri rollara görâ okuyunuz. 

— Nâândaydın, tavşancık? 
Nâândaydm, tavşancık? 

— Daalarda, çocucak, 
buldum üç çıbıcak! 

— Nâbacan, tavşancık? 
Nâbacan, hayvancık? 

— Ateşi yakacam, 

Laana kaynadacam... 

Laflar: 


rollâr 

çıbıcak 

oral 


Istanbula gittin mi? 


Soruşlar: 

1. Bu şiirdâ kimnerin arasında lafetmâk oler? 

2. Kim sorer? Kimâ sorer? 

3. Her bir soruşun sonunda nesoy nişan koyulu? 


Bir sormak lafın yada cümlenin sonunda soruş nişanı (?) 
koyuler. 

Sormaklı cümleyâ soruş cümlesi deniler. 

Örnek: Sandi nâânda yaşarmış? __ 


İş. 

— Bir-iki soruş cümlesi aazdan, bir-iki da yazılı kurunuz. 
Sonnarında soruş nışamnı koyunuz. 

— Şiiri aazdan sölemââ üürenin. Dialog gibi sölâyin. 

— Aşaadakı cümlelerin sonuna nokta erinâ soruş nişanı 
koyun. Uygun intonaliyâlân sölâyin. 


1. Tavşan korkak mı. 

2. Köpek salardı. 

3. Çocuk ne demiş. 


Kızçaaz aaleer mı. 
Derslâr kolaydı. 
Koli nââm gitmiş. 


Cümleleri soruş yapmaa deynı lafçaazı «mı» («mi, mu, mü») 
eklemââ lââzım. 

Ö r n e k 1 â r: Evâ biz gidecez. 

Evâ biz gidecez mi? 

Vladi topunu tuttu. 

__ Vladi topunu tuttu mu? _ 

— Düşünün, kediylân köpek nicâ soruşlu dialog lafedirlâr. 


— Tükendâ soruşlu dialog yapın (oyun). 
Soruşları tefterlerâ evdâ yazasınız. 

Şaşma nişan (!). 
Dionizçik zooparkında. 



Bir pazar babacıımnan Zooparkına gittik. Orada ne çok türlü 


hayvannar hem kuşlar gördük! Tâ sırayca annadayım. 



Maymun. Ayı. Yabanı. 

— Ne çirkin! — Mor! Mor! — Hu-u, yabam! 



— Ne koraflı! — Ne korkak! — Seftâ gördüm! 



Kaplan (Tigru). Aslan. — Kââmil derisi! 

— Ne dişlâr! — Ya ne elesi! Allaa korusun 


Ona sokulma! Diimâ ona! ona düşâsin ama! 

Deva. 

— İki kamburu vardı! 


Buhu. 

— Ne kulaklı kuş! 


Kartal. 

— Bak, ne 
tırnaklar! 



Paun. Tilki. Kaplumboa. 

— Ne gözâl kuş! — Ne kuyruu var! — Ne kaim! 


— Dioniz, zooparkında islââ mi? Laflar: 

— Pek islââ! 

zebra 

— Bân dâ gidecâm! 

bursuk 

— Git! Mutlak git! 

kaplan 

aslan 


paun 

Soruşlar: 

1. Dioniz neleri zooparkında 
görmüş? 

2. Onnar için o nicâ annattı? 
Saşmaklan mı? 

3. Onun şaşmak cümlelerinin 
sonunda nesoy nişan koyulu 
yazmakta? (Şaşma nişanı). 


Laflan dooru 
yazalım: 

nişan, zoopark, paun, 
ayı, tavşan, yılan. 


Şaşmak gösterân lafın yada cümlenin sonuna şaşma nişanı 
koyuler. 

Şaşmak gösterân cümleyâ şaşma cümlâ deniler. 

Ö r n e k 1 â r: Vay, ne gözâl almalar! Kââmil! Bravo! _ 


İŞ. 

— Bir-iki şaşma cümlâ aazdan (oral), bir-iki dâ yazılı kurunuz. 
Sonnannda şaşma nişanı koyunuz. 

— Dionizin şaşma cümlelerini aazdan sölemââ üüreniniz. 
Dialog tutturunuz. 

— Aşaadakı cümlelerin sonuna soruş ya nokta erinâ şaşma 
nişanı koyun. Uygun intonatiyalan sölâyiniz. 

1. Ne gözâl kuş? 3. Burada ne çok insan? 

2. Ya ne dişlâr? 4. Ana dilim tatlı bal. 

Şaşma laflar: 

Artık! Elbet! Ah! Of! Yok! Olmaz! 

Bu lafları uygun intonatiyaylan sölâyiniz. 

— Soruş cümlelerini şaşma cümlâ yapınız: 

1. Fistamn gözâl mi? 2. Gördün mü? 

3. Var mı? 4. Ana gagauzçamız ne zengin mi? 
Örnek: Fistamn gözâl! («mi» düştü). 


Soruş cümlesini şaşma cümlâ yapmaa deyni, lafçaazı «mi» (mı, 
mu, mü) çıkarmaa lââzım. _ 


— Siz dâ şaşma cümlelârlân annadın, nelâr görmüşünüz 
panayırda. Evdâ tefterlerâ yazasınız. 


Okumak. 


Maşinin resimneri. 

Bir gün Maşi dört peri-kız resim etmiş. İsteersiniz mi bilmââ, 
kimmiş onnar? Ozaman okuyun düşünceli, ne söleer herbiri. 

— Bân getirerim en ii meyvaları hem en gözâl renkleri. Benim 
çancaazlarım genâ şkolaya çaarerlar. 

— Bân ama topraa bir geniş biyaz yorgannan örterim, ki din- 
nensin o da birkaç ay. 

— Bân eriderim kaarları. Büümneri uyandırerım su 
şırıltıcıklarınnan. Aaçlar gülerlâr, kuşlar çalerlar. 

— Bân ama oldurerım ekinneri benim fırınnarımnan. 
Üürencilâr kanikulda sıcak günnerâ sevinerlâr. 

Tâ nicâ Maşi bir gün dört peri-kız resim etmişti. 

Annadınız mı, kimmiş o peri-kızları? 

Annadınız. 

Laflar: 

peri-kız — zina 
düşünceli 
meyva 
renklâr 


Soruşlar: 

1. Ne yapmış Maşi birgün? 

2. Güzü o nicâ resimnemiş? 

3. Kışı o nicâ resimnemiş? 

4. İlkyazı o nicâ resimnemiş? 

5. Yazı o nicâ resimnemiş? 

6. Nesoy adlar var nicâ koymaa o peri-kızlara? 

Lafları dooru yazalım: Maşi, birgün, peri-kız, resim etmiş, 
okuyun, herbiri. 

İş. Resim ediniz siz dâ o dört peri-kızı. 



3 Cemanda nr. 70966 

Dil. 


Nokta (.). 

Soruş hem şaşma cümlelerdân başka, lafetmektâ (sözdâ) an- 
natma cümlesi dâ çok kullanılır: Saşi yazer. Kedicik oyneer. 
Annatma cümlesinin sonuna nokta (.) nişanı koyuler. 

İş hem sınışlar. 

— Teksttâ annatma cümleleri çok var. Bulun onnarı. 

— Kendiniz geç güz için 6 cümlâ kurun. Sonunda nokta (.) 
koyunuz. 

— Soruş cümleleri kurun. Onnara cuvap, annatma cümlelâr 
kurunuz. 

— Annatma cümlelâr kurun. Onnarı soruş cümleleri yapımz. 
Dooru nişannan koyunuz. 

Virgül (,). 

Esaba alın punktuatiya nişannannı bu cümlelerdâ: 

a) Peti, Moti, Lambu hem Vasi gimnastika çevresinâ gezerlâr. 

b) Kartofilâr, morkuvalar, suvannar maazada bulunerlar. 

c) Sevda, bakma geeri! 

ç) Kim kiyat bilmeer, onun gözleri karamuk. 

— Sölâyin, virgüllerin ne faydası var bu türlü cümlelerdâ? 


Lafları, adları sıralarkan, aralarında virgül koyuler (Peti, 
Moti, Lambu...). Ama arada varsa laf «hem», ozaman virgül 
koyulmeer (... Lambu hem Vasi...). 

İki cümlenin dâ arasında çok kerâ virgül koyuler. 

| Nokta, soruş, şaşma nişannan, virgül — punktuatiya \ 

nişannarıdır. j 

—Esap alın, nicâ kullanıler virgül ayırmaa deyini o lafı, ani 
bir danışmak gösteren 

a) Radu, ver topu! 

b) At, Radu, topu! 

c) Ver topu, Radu! Yazın siz dâ bölâ bir cümlâ. 

İş. 

— Punktuatiya nişannarını koyunuz: 

Sanda d Soni İZİ Girgina İZİ Valiya baadan geldilâr İZİ 
Sanda İZİ ne topladınız büün İZİ Ya göreyim İZİ Vay CH ne 
olmuş üzümnâr LJ 

— Biz onnardan şıra yapacez . 

— Yazın dört cümlâ, ani olsun virgülleri. 

— Yaradın bir kısa annatma, angısında olsun virgüllâr dâ. 

Şiir. 


Mılçı. 

D. Kara Çoban. 

Zor, büüdüynân, meklemââ 
hem gezmââ işsiz; 

Hem küçükkân beklemââ 
ekmeklâr pişsin. 

— Ha, dayan, mamucuum, 

Da bittiynân yakmaa, 

Çekedecâm avucumda 
Mılçı bân yapmaa. 

Yan soba açıklıkta 
Yandıkça çatleer, 

Da uşak o çatlaktan 
Mılçıya baker... 

_ Laflar: _ 

_ mılçı — kabartma pita meklemââ 

Soruşlar: 

1. Bu şiiri kim yazmış? 

2. Dayanmak, beklemâk için poet ne söleer? 

3. Soba için ne söleer? 

4. Uşak için ne söleer? 

5. Uşak mılçıya neçin bakarmış? 

İş. 

— Şiiri uslu seslân okuyunuz. 

— O sıraları bulun, angılarında soba için, uşak, mılçı için 
şölener. 

— Laflarlan «soba, dayan, baker» cümlâ kurunuz. 

— Sonunku strofayı tefterâ yazınız. 

— İkinci strofayı akıldan yazın. (Kiyatları açın, yannışları 
doorudun). 

i Göz görür, j 

Okumak. 


Ayla. 

Ban sekiz yaşındayım. Benim anam hem bobam var. Bir 
kardaşım hem bir dâ kızkardaşım var. Kardaşım, Andruş, bendân 
üç yaş büük. Ban ona «batü» deerim. Kızkardaşım, Olicik, 
bendân küçük. O da bana «batü» deer. Yaşeerız biz anaylan- 
bobaylan, dâduylan hem babuylan. Onnar bizi severlâr. Biz dâ 
onnarı severiz hem hatırleerız. 

Bizim aylemizâ küüdâ deelâr Akbaş. Soyadımız da Kavalcı. 
Bana deelâr Akbaş Radinin Kirucuu. 

Biz küüdâ yaşeerız. Var evimiz, aulumuz, dam, çalmar, maaza. 
Aulda koyulu baa, ekiler türlü eşilliklâr. Kapunun önündü var 
meyva aaçları bir da çiçek başçacıı. Plamn dışında serenni pınar 
var, suyu tatlı. Aulda inek, bir domuz hem kuşlar var. Köpek 
Balan varilimizi koruyer. 

Batü hem ban her gün şkolaya gideriz. 

Laflar: 


hatırleerız 

seren 

çalmar 

varlık 

eşilliklâr 

Soruşlar: 


1. Kinıcuk kaç yaşındaymış? 

2. Kirucuk kaçıncı klasta üürener? 

3. Kaç kişiymiş onnann aylesindâ? 

4. Kim-kim varmış onnann aylesindâ? 

5. Onnarda evdâ hem aulda nelâr varmış? 

Lafları dooru yazalım: kızkardaş, batü, dâdu, Akbaş, eşillik, 
başça, dışında, serenni, pınar, konıyer. 

İş. 

— Annadın siz dâ kendi ayleniz için. 

— Teksttâ punktuatiya nişannanm gösterin. 

— Bu annatmaya soruş koyun da onnara yazılı cuvaplar evdâ 
yazın. 

Dil. 


Subyekt. 

Cümlâ nedir? (tekrar). 

Bu cümleleri okuyunuz: 

a) Ban okumaa severim. 

b) Usta kapu yaper. 

c) Kuşlar gittilar mi? 
ç) Uşak ne büümüş! 

Herbir cümledâ, kimsâ, nesâ, bir iş-bişey, yaper (yapmış), 
îlk cümledâ — ban (severim) — kim ? 

İkinci cümledâ — usta (yaper) — kim ? 

Üçüncü cümledâ — kuşlar (gittilâr mi) — ne? 
Dördüncü cümledâ — uşak (büümüş) — kim? 

Bu cümleleri kurmak için kimnerâ hem nelera düşüneriz? 
Cuvap : bana, ustaya, kuşlara, uşaa. 

Cümledâ onnar işi yaperlar, onnar için sölener, laf gider. Onun 
için onnara deniler subyekt cümledâ. Anğı soruşlara subyektlâr 
cuvap ederlâr? 

Cuvap: kim? yada ne? 

— Sever kim ? — bân 
— Yaper kim ? — ysta. 

— Gittilâr mi ne (lâr)? — kuşlar. 

— Büümüş kim ? — uşak. 

Subyekt nedir? 

Cümlenin o payı (lafı), angısı gösterer kim ? yada ne? yapâr işi, 
subyekttir. Subyekt cuvap eder soruşlara kim? ne? Subyekt cüm- 
lenin bir payıdır, baş payıdır. _ 


Şiir. Okumak, lafetmâk. 

Şkolaya. 


N. Tanasoğlu. 


Kış, olsun, 
derin olsun, 

Daymaca da 
Kaar düşsün, 

Nezaman uşaklara 
Şkolaya gitmââ zora, 

Bân hiç korkmeerım ama, 
Ayazda demâm «aman»! 

Nicâ yazın, 

Kışın da, 

Herzamamm 

Şkolada! 

Lafları dooru yazalım: düşsün, nezaman, herzaman. 

İş. 

—* Şiiri uygun seslân okuyunuz. 

— Bu uşaan girginniini, havezliini annadın. 

— «Nicâ yazın kışın da, 

Herzamamm şkolada!» — sıraları tefterinizâ geçiriniz. 



Subyekt. 

(Tekrar). 

Bu cümleleri okuyun da sölâyin, kimin için yada ne için sölener 
cümledâ: 

a) Zina diker. 

b) Su aker. 

ı c) Kış geler. 
ç) Adam işleer. 

Şindi subyektleri sölâyin, soruş, koyup. 

Sölâyin, subyekt nedir? 

İş. — Bu lafları, adları, işleri cümledâ subyekt olsunnar 
düşünün: araba, çocuk, kurbaa, ana. 

Örnek: Araba gider. 

— Bu cümlelerâ uygun subyektlâr koyunuz: 

a) .... üzer (kim?); 

b) .... üçer (ne?); 

c) .... soluyer (ne?); 

ç) .... aaleer (kim?). 

— Bu cümlelerdâ subyektleri bulunuz: 

a) Avşamdan karanmk çöktü. 

b) Üüredârdi onnarı agronom. 

c) Bobam kahırlandı. 

ç) Beşi uçtuydu örtüdân. 

— Teksti okuyun, subyektleri bulunuz. 

Yabanı. 

Yazın yabanı tok. O insana hızlanmeer. Kışın yabam açlık 
çeker. O pek zabunneer. Suuklar onu zeetleer. Boran kooleer 
oradan orayı. Kış hep taa derin oler. Yabanı imââ aareer. Kolay 
ama bulameer. Ona camn acıyer. Ozaman yabam adama da 
hızlaner. Adam koruner. Tüfek atarsa, yabanı kaçer. Adam 
kurtulâr. 

— Beş cümlâ kurun, angılarında subyektlâr kim! soruşuna 
cuvap etsinnâr. 

— Beş cümla kurun, angılarında subyektlâr ne! soruşuna 
cuvap etsinnâr. 

Şiir. 


Pek islââ! 

N. Tanasoğlu. 

Pek islââ, ki dünnedâ 
Var kumcaaz hem topracık, 

Pek islââ, ki dünnedâ 
Var enser hem çekiççik; 

Var iplik hem var kürek. 

Var nicâ dikmââ, kazmaa... 
Koyunuz işâ ürek, 

Sevin çalışkan olmaa! 



Soruşlar: 

1. Bu şiiri kim yazmış? 

2. Kumcaaz hem topracık neyâ lââzım? 

3. İplik neyâ lââzım? 

4. Kürek neyâ lââzım? 

5. İşâ ürek koymaa neçin lââzım? 

6. Poet nicâ olsunmuş uşaklar isteer? 

Lafları dooru yazalım: çekiççik, koyunuz, neyâ. 

Nicâ annadık: «Koyunuz işâ ürek», «Sevin çalışkan olmaa». 

Iş. 

— Şiiri uygun seslân okuyunuz. 

— Laflarlan «kumcaaz, topracık, enser, çekiççik» birâr cümlâ 
kurunuz. 

— Laflan «enser» bir soruş cümlesi kurunuz. 

— Laflan «iplik» bir şaşma cümlesi kurunuz. 

— Laflan «kürek» (subyekt) bir cümlâ kurunuz. 

— Şiiri aazdan sölemââ üüreniniz. 

Onu var kolay rollerâ paylaştırmaa, sölemââ. 

Dil. 


Predikat. 

Cümlenin anğı payını üürendik? (Subyekt). 

Ne gösterer subyekt? (Kim? ne? işi yaper, oler...). 

Anğı soruşlara cuvap eder subyekt? (Kim? ne?). 

Aşaadakı cümleleri okuyunuz: 

a) Horoz öter. 

b) Autobus gider. 

c) Otlar büüyerlâr. 
ç) Biz yazdık. 

Anğı laflar göstererlâr, ne yaper subyektlâr? (öter, gider, bü¬ 
üyerlâr, yazdık). 

Bu laflar anğı soruşlara cuvap ederlâr? (ne yaper? ne yaptı?). 

Cümlenin o payı (lafı), angısı gösterer ne yaper, ne oler 
subyektlân, predikattır. Predikat cuvap eder soruşlara ne yaper? 
ne oler? nedir? 

Predikat ta cümlenin bir baş payıdır. 

Predikat herkerâ baalı subyektlân. _ 

İş. 

— Aşaadakı cümlelerdâ predikatlan bulunuz. 

1. Ekmek taazâdir (nicedir?) 

2. Ekmek pişer (ne yaper?) 

3. Ekmek zenginniktir (nedir?) 

Bu cümlelerdâ ekmek subyekti için nelâr sölener? Ani o 
(nicedir?) taazadir ; ani o (ne yaper? ne oler?) pişer, ani o (nedir?) 
zenginniktir. 

Bu predikatlan tefterâ yazınız, soruşlarınnan barabar 
parantezdâ (...). _ 

Predikat cuvap eder başka da soruşlara: kimdir? nedir? nicedir? 

Örnek: Toli (kimdir?) üürenicidir. 

Ördek (nedir?) kuştur. 

Çorba (nedir?) imektir. O (nicedir?) dadıdır. 

— Aşaadakı cümlelerdâ subyekleri hem predikatlan bulunuz, 
soruşları koyun, altlanm çizin örneklerâ görâ. 

1. Ceviz erâ düştü. 4. Suuklar gelecek. 7. Mamu terzidir. 

2. Güz geçer. 5. Buçak keskindir. 

3. Kış yaklaştı. 6. Laana zarzavattır. Örnek: Ceviz erâ 

düştü. 

— Bu subyektlerâ uygun predikatlar bulun da cümlâ 
kurunuz: top, hava, süt, kiyat, uçakçı, taşçı, kürkçü, Nadi. 

Tefterlerâ yazın, soruşları koyun, cümlâ payların (subyektin 
hem predikatın) altlarını çiziniz. 

— Bu predikatlarlan cümlâ kurunuz: 

sürer, oyneer, oturdu, çıktı, meyvadır, üüredicidir. 

Tefterlerâ yazınız. 

— Bu subyektlârlân hem predikatlarlan cümlâ kurunuz: 
çiçek, ev, koptu, açtı, lampa, Vari, sündü, hastadır, iplik, 
eskiyer, gözelliktir, küpelâr. 

Tefterlerâ yazınız. 

— Teksttâ subyektleri hem predikatları bulunuz. 

Jirafa hayvandır. O Afrikada yaşeer. Onun ensesi uzundur. 
Jirafa ot otleer. Jirafa serbest hayvandır. Zooparkında ama o 
serbestsizdir. Uşaklar ona bakerlar. Ona cannan acıyer. 

Okumak. 


Dostluk nedir? 

(Bir kiyattan). 

Klasta zanaatlar bittiydi. Uşaklar cıvırligalar gibi şamatalı 
daalışerlar. 

— Hristu, brak çantanı da gel stadiona fotbal oynamaa, — 
deer Görgicik. 

— Gidâmeyecâm büün. İlkin temalarımı evdâ hazırlayım 
lââzım. Ha, gel sân dâ, ikimiz işleyelim, sora oynamaa da çıkırız. 

— Sân beni okadar düşünmâ. Kendim bilerim, ne yapmaa. 

— Ne unuttun mu, ani yaarın, matematikada kontrol işi 
yazacez? 

— Yok bişey. Bân gittim! 

Ertesi günü klasta hiç bir ses tâ işidilmeer. Üürenicilâr bir 
problema çözerlâr. 

— Hristu ba, sölesânâ bana da, — yalvarer Görgicik. 

— Neresini bilmeersin? 

— Ey, neresini... Problemayı çözâmeerim... 

— Uşaklar, vakıdı kaybetmeyin! — dedi üüredici-hanum, 
bakarak bu iki çocucaa. 

Hristu yazer ileridooru. Ama cam da Görgicââ acıyer. 

Zanaatlar bittiynân, Hristu istedi Görgicââ bişey desin, ama 
o öfkeliydi. 

— Tamam! Gördüm bân, nesoy dostsun sân bana! 

İkisi dâ evâ yollanerlar. Her biri esapleer, ani öbürü 
kabaatlıdır. 

Ye siz, uşaklar, nicâ esapleersınız? 


Laflar: 


zanaatkâr 

cıvırliga 

temalar 


beni dûşünmâ 
kontrol işi 


Oyun. 

Esaplayın, ani siz daavacıysınız. Sizin dâ önünüzdâ problema 
durer — Görgicik hem Hristu. Onnar isteerlâr bilmââ, kim 
kabaatlıymış. 

Siz onnara soruş koyun. Savaşın doorusunu açıklamaa. 

Bir fikirâ geliniz. Cuvabı onnara sölâyiniz. 

İş. 

— Teksti rollarca okuyun (üç parça). 

— Her bir parçanın baş fikirini (ideyasını) sölâyiniz: 

1. Görgicik seslâmemiş Hristunun akıl vermesini. 

2. Görgicik problemayı cözâmeer, yardım Hristudan isteer. 

3. Görgicik Hristuya öfkeli oler. Onu kabaatlı buler. 

— Bu fikirleri tefterlerâ yazınız. 

— Dostluk nedir? Düşününüz: 

Hristu lââzım mı Görgicaâ problemayı göstersin? Neçin? 


Soruş: a) Görgicik kimi dost sayer? 

b) Hristu dostluu nicâ anneer? 

Siz kiminnân kayılsınız? 

İş. Siz da bir kısa annatma düşünün dostluk için. 

İş. Annatmanın ilk parçasında subyektleri hem predikatları 
bulunuz. 


Kontrol denemesi (işi) 

1. Diktant 

Hava I I , ama kaazlar suya hep I l . l I suuk- 

lara dayanerlar. Onnar islââ kuşlardır. Kaazlar fayda getirerlar. 

2. Nâânda yok punktuatiya nışannarı, koyunuz. 

Uşaklar eva geldilâr d . 

— Mamu, ne yapersın d. Ne islââdir, ani çirka gidecez d . 
— Ama uslu durasınız orada d . 

3. Verili laflarlan «Andruş», «Çamcaz», «iyârdik» birâr cümlâ 
kurunuz. 

4. Dostluk için bir söleyiş sölâyiniz. 

Unutmayın! 

Yazmaa bitirdiynân işi, genâ açıkgöz okuyasımz. Kendiniz 
doorudun. Bu autokontroldur. 

İşi kontroldan kabul ettiynân, yannışları dooru yazınız. 
Doorudulmuş laflarlan cümlâ kurunuz. 

Şiir. 


Tertiplik. 

N. Arabac 

Paklık sevârsâ bir uşak. Tertip sevârsâ bir uşak, 
Üstü-başı temiz, parlak, Kiyat, yazal, tarak, kuşak, 
Yıkanmadık o hiç gezmâz, Her oyuncak, enser, aşık 
Kulaa, tırnaa kir hiç bilmâz! Duramaz karma-kanşık. 

Herşey bilir sıra hem er — 

Her ii uşak tertip sever. 


Laflar: 

tertip 

temiz 

parlak 

Soruşlar: 

1. Bu şiiri kim yazmış? 

2. Kimin için ne söleer poet? 

3. Nezaman «herşey bilir sıra hem er»? 

4. Siz dâ nicâ lââzım olasınız? Ne sevâsiniz? 

Şiiri aazdan sölemââ üüreniniz. 

Klasınızda kim tertiplii sevmeer? 

Lafları dooru yazalım: üstü-başı, temiz, yıkanmadık, aşık, 
karma-kanşık, herşey. 

İş. 

— Şiiri uygun seslân okuyunuz. 

— Laflarlan «tertip», «temiz», «parlak» birar cümlâ kurunuz: 
ilkin onnar subyekt olsunnar, sora da predikat olsunnar. 
(Unutmayın predikatlık için eklemââ «-tir, -dir, -tır»), 

— Laflan «aşık» bir annatma (narativ) cümlesi kurunuz. 

— Laflan «tertiptir» bir şaşma cümlesi kurunuz. 

— Laflan «tertip» bir soruş cümlesi kurunuz. (Unutmayın 
«mi» lafçaazı eklemââ). 


Unutmayın! 

Temizlik saalıın anasıdır. 


Temizlik. 

N. Arabacı. 


Dozdolay süpür, 
Kalmasın gübür. 

Pak olsun senin 
Diil sade evin, 

Ya biyaz tenin, 

Ama her neetin. 


Brakarsan bir iz — 

Bak, olsun temiz. 

«İz temiz olzun» — maanası nedir? 


4 Comanda nr. 70966 

Okumak. 


İlk kaar. 

Dün taa güz havasıydı. Büün-sabaa gök örtülü, boz durer. 
Birdâ, siirek-siirek, enikunu yukardan aşaadoonı biyaz kaarcazlar 
başladı uçuşmaa. Biz bakerız sevinerâk: İlk kaar! İlk kaar! — 
Daardım dan pençereda. 

Kaarcazlar hep taa sık hem iyricâ düşerlâr. Savaşırlar kara 
erleri örtmââ. Bulutlar ama alatlameerlar. Hep sepelerlâr, nicü 
yazın pamayaklar uçuşerlar. 

Ama ta, gittikçâ taa çok, hava bütününü biyazıyer. Kaar sıra- 
sıra taa hızlı yaayer, lüzgercik ta onnarı kıynaş haydeer. Biyazlan 
örtüldü kara erlar, örtülür. Aaçlar da donandı nicü kışın. 

Yaayer, hiç needi yok durgunsun. Allele, kış geldi! Ne islüü! 


, Laflar: _ 

uçuşmaa 

sepeleerlür 

pamayaklar 

allele 

Soruşlar: 

1. Kim bakarmış pençeredün 
havaya? 

2. Ne düşünürmiş o? 

3. Birdü, ne esap alâr? 

4. «İlk kaar» nicü yaayarmış? 

5. Kaar yaamsı nicü pekleşürmiş? 

6. Neyü sevinmiş uşaklar? Neçin? 

Lafları dooru yazalım: hava, birdâ, siirek-siirek, aşaadooru, 
yaayer, allele. 

İş. 

— Teksti uyugun seslân, lââzım hızlılıkları okuyunuz. 

— Annatmayı paylara bölün. Payların adlarını koyunuz. 

— Teksti üç kişi birâr bölüm okusun. 

— Kış gelmesinâ baalı duygularınızı annadm. Punktuatiya 
nişanım söleyiniz. 

— Annatmanın üçüncü bölümünü tefterinizâ çıkarın. Sub- 
yektleri, predikatlan bulunuz. 

— «İlk kaarı» resimnemââ olur mu? 

Deneyiniz. 

— Kiyatsız annatmaa «İlk kaarı» deneyiniz. 

Kontrol. 


Paalamak testi — 1. 

(İlk yarıyıl için). 


Açıklamak. 

Aşaada 10 soruş var. Her soruşun da altında dört ayın cuvap 
verili. Onnann sade birisi doorudur. Bulduunuz dooru cuvabı 
tefterlera yazacemz. 


Örnek: «Dimu masal kiyatlarım çok sever»: 
a) şiir, b) annatma, c) masal, ç) fıkra. 

Dooru cuvaptır-burada «masal» lafı. Bu lafı tefterinizâ 
yazacemz. 

Soruşlar: 


1 — Aşaadakı adlardan angısı dooru yazılıdır? 

a) marina, b) sanda, c) Nasti, ç)görgi. 

2 — Aşaadakı laflardan angısı yannış yazılıdır? 

a) köprü, b) yüzüm, c) alma, ç)çatı. 

3 — Aşaadakı laflardan angısı dooru yazılıdır? 
a) torpak, b) çanak, c) bırda, ç) kapruz. 

4 — Aşaadakı laflardan alfabetâ görâ anğı lafı ilkin yazacemz? 
a) saat, b) nacak, c) bakır, ç) demir. 

5 — Aşaadakı laflara anğı soruşları koyacemz? 
a) ekmek, b) yolcu, c) peri, ç) kelebek. 

6 — Aşaadakı cümlelerdân angısımn sonuna soruş nişanım 
koyacemz? 

a) Tasi gitti. 

b) Galiya gider. 

c) Sava gitmeyecek, 
ç) Kosti gidecek mi. 

7 — Aşaadakı cümlelerdân angısında laf «çanta» subyekttir? 

a) Grigoricââ çanta aldılar. 

b) Çanta asılıdır. 

c) Vasida çanta yok. 

ç) Siz çantayı kaça aldınız? 

8 — «Ana dilim» şiiri kim yazmış? 

(«Ana dilim tatlı bal...»). 

a) S. Kuroglu, b) N. Baboglu, c) D. Tanasoğlu, ç) D. Kara 
Çoban. 

9 — «Yangın» deyârkân, akılımıza «ateş» geler, «yazal» 
deyârkân akılımıza aşaadakılardan angısı gelir? 

a) bulut, b) soba, c) yazı, ç) böcek. 

10 — Aşaadakı cümlelerdân angısında yannışlık var? 

a) adam yaşamayı sever. 

b) Köpek yaam beener. 

c) Bobam Çadıra gitti, 
ç) Aylemiz kliseyâ gezer. 

Dedelâr. 

Benim dâdum çok yıl üüredici olmuş. Şindi o dinnener. Her 
avşam o bana birâr gözâl masal annader. 

Bu avşam ama ban ona sordum: 

— Dâdu ba, ban isteerim bileyim, kimmiş bizim dedelerimiz? 
— Bizim, gagauzların, istoriyası uzundur, çocuum. 

— Ama kimmiş bizim dedelerimiz? 

— Gagauzların istoriyası çekeder oğuz senselesindân. 

— Ye, kimmiş o oğuz senselesi ya? 

— Seslâ! Oğuzlar pek eski bir senseleymişlâr. Onnar uslu hem 
işleyân bir senseleymişlâr. Hem pek girginmişlâr, duşmannara 
verilmâzmişlâr. Dili hem adetleri koruyarmışlar. 

Onnar yaşamışlar pek çoktan, ama uzak artık buradan. 
Onnarın yurtluu Altay erindeymiş. Sora yaşamışlar Orta Asyada. 
Taa da sora geçmişlâr bu erlerâ yakın. 

Onnarın zanaatları — hayvancılıkmış. Er altından da 
çıkararmışlar demir, altın hem gümüş. Onnardan yaparmışlar 
kılıç, mızrak, gerdan, küpâ, blezik, başka da donaklar. Taa da sora 
çiftçilââ dâ geçmişlâr, hristian da olmuşlar. 

Bu oğuzlardan çekileriz biz gagauzlar (gagoğuzlar). Adımız da 
bunu gösterer. 

Sindi yaşeerız Bucak topraanda. Ama oğuz dedelerimizi 
unutmeerız. 


Biz multluyuz, ani oğuz senselesiyiz! 

Laflar: 


dedelâr 

Al tay 

istoriya 

Orta Asya 

oğuz 

mızrak 

senselâ—halk 

gerdan 

adetlâr 

mutluyuz 

yurtluk —ana topraa 



Soruşlar: ( 

1. Gagauzlann dedeleri kimmiş? 

2. Oğuzlar kimmiş? 

3. Nesoy insannarmış onnar? 

4. Nânda yaşamış oğuzlar çoktan? 

5. Oğuz dedelerin ne zanaatları varmış? 

6. Biz neçin mutluyuz? 


Lafları dooru yazalım: oğuz, yurtluk, mızrak, mutlu, dâdu, 
avşam, dedelerimiz, istoriya, koruyarmışlar, zanaat, blezik, hris- 
tian. 


İş. 

* 

— Okuyarak durgunun zor laflarda. 

— Soruşlara görâ dedelâr için annadınız. 

— Laflarlan «Oğuzlar, uslu, girgin, senselâ, zanaat» birâr 
cümlâ kurunuz. 

— Dedelâr için biribirinizâ soruş koyunuz. Kimi cuvaplan 
tefterinizâ yazınız. 

Okumak. 


Kaar-Peri. 

Haris Kristian Andersen. 

Pençerâ gözlerindâ sansın yalabık gümüş çiçekleri çizilârdilâr. 

— O biyaz kuvannar uvullaşmaa başladılar! — dedi mali. 

— Onnarın padişaa-hanumu da mı var? — sordu çocucak. 

— Elbet, var. Gecâ o yollaner sokaklara da pençerelerdân 
içerlerâ baker. Ozaman pençerelâr donarlar. 

— Kaar-Perisi bizâ dâ mi geler? — sorer kızçaz. 

— Okadar ona lâzım, gelsin, — dedi çocucak, — koyacam onu 
soba üstünâ da birdân eriyeçek! 

Avşamneyin, yatmaktan ileri, çocuk yaklaştı pençereyâ. Kaar 
yaayardı. Bir büük kaarcaz, en büüyü, durgundu. O büüdü, 
büüdü taa olunca bir kız biyaz fistannan dokunmuş sansın binnân 
hem binnân kaarcazlardan. O kız pek gözâldi, ama buzdandı. 
Salladı başını hem elinnân bir nişan yaptı. 

Çocucak korktu... «Kimdi» sanki o kız?.. 

y . ... ..... ....... i • ........ ;j 

| Kış geldi, kar çok. \ 

Laflar: 

Kaar-Peri 
gümüş çiçekleri 
uvul—kuvan sürüsü, aylesi 
mali — büük-mamu 
padişaa-hanumu 


Lafları dooru yazalım: Kaar-Peri, uvul, uvullaşmaa, padişaa- 
hanum, elbet, kızçaz, koyacam, eriyecek, avşamneyin, yaayardı, 
en büüyü. 

Bu masalda nelâr aslı var? 

a) Kışın kaarcazlar yaayer. 

b) Kaarcazlar nicâ biyaz kuvannardı. 

c) Bir kaarcaz kız olmuş. 

ç) O kaarcaz Kaar-Perisiymiş. 

Soruşlar: 

1. Neyâ benzeşer kaarcazlar? 

2. Kaarcazların padişaa-hanumu kimmiş. 

3. Ne annatmış mali Kaar-Perisi için? 

4. Çocucak pençeredâ kimi görmüş? 

İş. — Tekstin ilk payını rollarca okuyunuz. 

— «yalabık gümüş çiçekleri», «biyaz kuvannar gibi» laf 
birleşmelerinnân birâr cümla kurunuz. 

— Masalı annadın kendiniz. 

— Tekstin parçasım, nânda Kaar-Perisi peyda oler, tefterinizâ 
geçiriniz. 

Lafetmak. Şiir. 

Yortular. 


Kolada. 

Bu bir büük yortu hem adettir gagauzlarda. O annader, ani 
çoktan çoktan o günnerdâ Isus Hristos duumuş. O zamandan 
insan bu yortuyu her yıl tüter — Kolada, Kreçun yortusunu hem 
adetleri yaper. Uşaklar kolada gezerlâr. Pençereyâ dizilip 
çalerlar: 

Kalkın, kalkın, insannar, 

Biyaz çiceklâr! 

Koladacılar gelâr, 

Biyaz çiçeklâr! 

Avşamdan onnar gelâr, 

Biyaz çiçeklâr! 

Horozlar taa ötmedân, 

Biyaz çiçeklâr! 

Fenalık getirmerlâr, 

Biyaz çiçeklâr! 

Allahı getirerlâr, 

Biyaz çiçeklâr! 

— Bulü, verin bir gümüşlân 
bir kolaç! 

Deerlâr, ani Kolada avşamı evlerâ gelârmiş Kreçun-dâdusu. 
Uşaklara o getirârmiş türlü tatlı baaşişlâr, oyuncaklar. Onnar 
uyuyarkan koyarmış baaşışları yastık altına. Sabaylan uşaklar 
bulerlar da pek sevinerlâr. 

Bu yortuyu hem Kreçun-dâdusunu uşaklar büyük sevinmeklân 
bekleerlâr. 

Analar-bobalar içerdâ Kolada çamcazım koyup donaderlar. 

Laflar: 

adetlâr 

kolada 

Kreçun-dâdu 


Demek: «Biyaz çiçeklâr» — biyaz kaarcazlar. 

Yortu için, adetlâr için annadın, okuyun, şiir üürenin hem 
söleyin. 

Soruşlar: 

1. Nicâ sölener, ani Kreçun-dâdu gelârmiş? 

2. Uşaklar onu nicâ beklerlâr? Neçin? 

3. Kreçun-dâdusu nândan gelârmiş? 

4. Uşaklar nicâ lazım kullansınnar kendilerini, ki kablet- 
sinnâr Kreçun-dâdunun baaşişlerini? 

İş. 

— Kolada şiirini uyugun seslân okuyunuz. 

— Kreçun-dadusunun gelmesini sçenacık gösteriniz. 

— Tefterlerâ Kreçun-dadusunun laflarını yazın: «Avşam hayır 
olsun, uşaklar! Ana-bobaları seslediniz mi? 

Şkolada İsla ürendiniz mi? Ozaman baaşişleri kablediniz 
bendân!» 

Lafetmak. Okumak. Şiir. 

Yortular. 

Eni Yıl — Traka-hey, hey! 

Çıbık günü — Survaki. 


Hey, hey! 

Traka, traka evinâ, 

Bu avşam geldik sizâ, 
Sevinmek getirelim, 
Gözâl laflan söleyelim: 
Saalık olsun hepisinâ. 
Hem senin da evinâ! 
Şindi baarın, uşaklar, 
Gümbürdesin dolaylar! 
Hey, hey! 

Survaki. 


Survaki kraa tutmuş, 

Survaki şen olmuş! 

Eni Yıl! Biz kütleriz! 

Çok ömür hem isteeriz! 

Kavi olun meşâ gibi, 
Çiçek açın alma gibi! 
Buyıla hem ileriyâ, 

Çok hem çok ta yıllara! 

Okumak. 


Kanikulda. 

Geçti Kolada. Geçti Eni Yıl. Gözâl yortular. Biz kanikulda 
bulunduk. Yortularda çok gözâl adetlâr geçirdik. Kolada gezdik. 
Traka-hey hey gezdik. İnsan bizâ kolaç hem gümüş verdi... 

Kiyat ta okuduk, kinoya gittik. Televizorda türlü multilar 
baktık... 

Dâdum sölârdi, ani o da küçükkân Kolada hem Traka 
gezârmiş. Nicâ dâ biz. Kışlar ama taa derin darmışlar. Çok kaar 
yaayarmış. Onnar ama sevinârmişlâr. Biz dâ pek sevindik. Bizim 
insan pek tüter bu adetleri. Eni Yıl günü sabaylan Yıldızlan gez¬ 
dik. Taa küçüklâr Çıbık-survaki gezdilâr. Sora şkolaya Çamcaaza 
geldik. O pek gözâl donaklıydı. Ayaz-Boba çok baaşişlâz getir¬ 
mişti. Biz türkü çaldık, şiir söledik, oynadık. 


Ayaz-Boba hem Ayaz-Kizçaaz bizâ baaşişleri verdilâr. Biz 
şükür ettik. Dedik gelsinnâr her yıl bizâ. Onnar, — gelecez, — 
dedilâr. 

Her gün biz dışarda da oynadık. Kaardan adam yaptık. 
Kızaklan çekindik. 

Kanikulda pek islââdi! 

Laflar: 

kanikul 
derin kış 
donaklı 
Çamcaaz 
intonaflya 

Soruşlar: 

1. Neçin kanikulda islââdi? 

2. Nelâr yaptınız kanikulda? 

3. Ihtiarlar nelâr annadardılar? 

4. Siz kanikulu nicâ geçirdiniz? 

İş. Siniş. 

— Kanikul için iki cümlâ yazınız. 

— Laflarda: Kolada. Ayaz-Boba, Ayaz-Kızçaaz. — vokalları 
gösteriniz. 

— Laflarlan: kızak, Çamcaaz, kaar — birâr cümlâ kurunuz. 
— Kurduunuz cümleleri laflara payediniz, lafları 
kısımnara, kısınman seslerâ payediniz. 

— Laflara: geçtim yortular, sevindik, türkü ; sölârdi, 
donakltydıı, yaayarmış, islââdi', şkola, kanikul, dadu, televizor — 
urgulan koyunuz. 

— Okuduunuz teksttâ bulunan kendili adlan tefterinizâ 
yazınız. 


adetlâr multi 

Yıldız Çıbık- survaki 

Ayaz-Bola Ayaz-Kızçaaz 

— «Kanikulda» teksti açık, baalantılı hem intonaîiyalı 
okumaa sınaşınız. 

— Ayaz-Boba niceymiş? Ayaz-Kızçaaz niceymiş? Onnan 
resim edirsiniz mi? Denâyiniz. 

Lafları dooru yazalım: Eni Yıl, yortu, adetlâr, kiyat, kinoya, 
multilâr, sölârdi, küçükkan, derin, kaar, yaayarmış, 
sevinmââ, sabaylan, yıldız, çıbık, baaşişleri, ettik, her, 
onnar, dışarda, ihtiar, kurduunuz, okuduunuz, payediniz, 
payettik, resim etmââ. 

i Gözâl gagauzçamızı dooru hem sevgili lafediniz! 

| O bizim diri canımızdır! 

Dil. 


Cümlâ. 

(Tekrar). 

— Birkaç obyekt düşünüp sölâyiniz. (Kuş, odun, soba, şkola, 
üürenici, tabla...). «Üürenici» obyektinâ düşününüz da onun için 
bişey sölâyiniz. 







«Tabla» obyekti için düşününüz da onun için ne bilersiniz 
(birkaç fikir) sölâyiniz. Başka obyektlâr için dâ türlü uygun 
fikirlâr sölâyiniz. 

Sölediniz mi? O obyektlâr için ne sölediniz? (informatiya 
sölediniz, lafetmâk sölediniz). 

........ . ....... .... .. . * ’ 11 ” 1 ’' 1 ’ *—‘ * 1 ‘ ..* * * ’ 1 * * * * ‘ 1 111 

| O informatiyalara, lafetmelera nicâ deniler? (Cümlâ). 

— Kaçar cümlâ sölediniz? Sayınız. 

Cümleleri: Üürenici okuyer. Üürenici şkolaya geler. — yazalım. 
Okuyunuz. Bunnar nedir? (Birâr cümlâdir). 

— Neçin onnar cümlâdir? (Birâr bitmiş fikir göstererlâr.) 
Birâr informatiya vererlâr, lafetmâk yaperlar üürenici için. 

— Ne sölener üürenici için? ...ani okuyer ...ani şkolaya geler. 

— Bu cümleleri sölemââ deyni siz ne yaptımz? (düşündük 
birâr fikir). Bunun için cümlâ nedir? (bir fikirdir). Nesoy fikirdir? 
(bir bitmiş, tamam fikirdir). 

— Ye deyârsâk: üürenici şkolaya...? Bu fikir tamam mı? Cümlâ 
olur mu? (Olamaz). 

î Kural: Cümlâ — o bir tamam fikirdir. j 

— Fikiri ilkin ne yaptınız? (Düşündük). 

— Sora fikiri ne yaptınız? (Söledik aazdan). 

— Sora o fikiri ne yaptık? (Tablaya yazdık). 

Cümlâ için ne var nicâ sölemââ? 

I...•......—....; 

Kural: Cümlâ — o bir sölenân yada yazılı tamam fikirdir. | 

j (informatiya, haber, lafetmâk). \ 

— «Tabla» için dâ birkaç cümlâ (fikir) düşünelim, söleyelim, 
yazalım: 

1. Tabla karadır. 

2. Tabla duvardq asılu. 

— Bu cümlelâr için dâ hep yukardakı soruşlara görâ annadmız. 
Neçin bunnar da cümlâdir? Ne...? 

— Cümlâ için kuralı tefteriniza yazınız. 


Toplatmak. 

— Ne dedik, ani cümlâymiş? 

Akılınızda tutunuz: Bir sölenân yada yazılı tamam fîkirâ 
cümlâ deniler. 

— Bu kuralı sölâyiniz çok kerâ. 

Butakım: 

— Nicâ deniler bir sölenân tamam fikirâ? 

— Nicâ deniler bir yazılı tamam fikirâ? 


Siniş. 

— «Yazal» için, «Tefter» için, «hava» için, «kış» için, 
«dilimiz» için ikişâr tamam fikir (haber) — cümlâ düşünü¬ 
nüz, sölâyiniz. 

— Beegir için düşününüz da cümlâ onun için sölâyiniz. 

— Tefterinizdâ dördâr cümlâ «mamu» için yazınız. (Nicâ 
işleyeceniz: düşüneceniz, söleyeceniz, sora yazacemz). 

— Tefterinizdâ dördâr cümlâ «boba» için («baka») için 
yazımz. 

i Cümlenin paylan var. Angilandır onnar? 


5 Comanda nr. 70966 

Subyekt hem predikat — cümlenin baş paylarıdır. 

Çiçek açmış. Todur yazer. Beygir hayvandır. Yımırta biyaz. 

Bu çümlelerin subyektlerini hem predikatlannı gösteriniz, 
sora tefterinizâ onnarı yazınız, baş paylarının altını çiziniz. (Nicâ 
üürendiniz). 

— Baş paylar biri-birinâ baalı mı? Neçin? (zerâ...). 


Cümlâ baş paylarından kuruler. j 

Okumak. Annatmak 


Tekst için. 


Kışın. 

Bizdâ kış dekabri ayında geler. Kış vakıdı dekabri, yanvar hem 
fevral aylarını tüter. 

Kışın günnâr kısadır; gecelâr, ama pek uzundur. 

Gök çok kerâ sık hem tunuk bulutlarlan örtüler. Onnar 
örterlan hem durguderlar günün şafkını hem sıcaanı. Kaar sık 
yaayer da topraa örter. Ayaz suları dondurer. Poyraz lüzgeri 
kaarları bireri topleer da kürtün yıver onnarı. 

Kırda işlâr durguner. Sade kasabada iş ileri gider, ama zorca, 
insan taa çok içerdâ durer. Onnar ev, içer işlerini yapârlar. Der¬ 
nek tâ oturerlar. Fukaara insannara kışın taa da zor. Onnara 
yardım vermââ lââzırt, kuvedimizâ görâ. O büük günahtır zorda 
insannara, uşaklara düşünmemââ. 

Laflar: _ 

tunuk 

poyraz lüzgeri 

kürtün 

dernek oturmaa 

günah _ 

Lafları dooru yazalım: ayında, vakıdı, günnâr, şalk, sıcaanı, 
yıver, zorca, fukaara, kuvedimizâ, günah. 

Soruşlar: 

1. Yılın ne zamanında bulunerız? 

2. Kış ne zamandan başladı? 


67 




3. Taa nekadar o tutacektır? 

4. Düşününüz, yazın günnâr hem gecelâr niceydilâr? Ye 
şindi nicedirlâr? 

5. Kışın yukardan ne düşer? (Yaayer?) 

6. Kaar neredân düşer? 

7. Lüzgâr kışın nicâ eser? Taa çok angm eser? 

8. Kaar yıvmnarına nicâ deeriz? 

9. Kırda şindi kim işleer? Neçin iş durgundu? insan şindi 
taa çok nâânda durer? Ne yapâr? 

10. Kışın anğı insannar, uşaklar taa zor yaşeerlar? Biz ne 
lââzım yapalım? 


İş. Siniş. 

— Bu annatma nelerdân düzülüdür? (Cümlelerdân). 

i Bölâ yazılara, annatmalara tekst deniler. \ 

— Herbir tekstin payları var. Bu tekstin paylarım bakalım: 
Adı: «Kışın» 
ilk payı: kışın ayları, 
ikinci payı: günnâr hem gecelâr kışın. 

Üçüncü payı: gök hem hava kışın. 

Dördüncü payı: kışın insan ne yaper? 

Beşinci payı: fukaaraların yaşaması kışın. 

İş. — Bu praylara görâ «Kışın» tekstini annadımz. 

— Kiyatta teksti okuyunuz pay-pay. Sora teksti bütüncâ 
okuyunuz. 

Düşünelim, annadaiım. 

— Ne okudunuz büün? Tekstin başında ne için şölendi? Kış 
ayları angılarıdır? Günnâr kışın nicedir? Bunnardan başka, 
teksttâ nelâr için taa yazılıdır? 

Ye fukaara uşaklar kışın nicâ yaşeerlar? Neçin? Siz nicâ var 
kolay ornıara yardım edâsiniz? 

— Aşaadakı şiircikleri okuyunuz, annayınız, imreniniz. 

Kim fukaaraya yardım eder, 

O Allaaya verer. 

*** 

Kaar yaayer, kaar yayer, 

Hepsini Ayaz baser. 

Fukaaraya zor oler... 

Allaa «seni üüreder, 

İilik sân yapasın deer! 

— Akılınıza getiriniz: kiminiz tanıdı da yardım fukaaraya etti? 
Nicâ? 

— Kışın taa nelâr zor çekerlâr? (Kuşçaazlar?) Siz kuşçaazlara 
nicâ yaradım edersiniz? 

— Evdâ dâ annatma tekstini «Kışın» çok kerâ okuyunuz, ki 
gözâl onu okumaa sınaşasımz. 

Dil. 

Subyekt hem predikat. 

(Tekrar). 

Cümlâ için akılınıza getiriniz. O ne gösterer? 

Siz dâ birkaç tamam fikir düşününüz. 

Guguş için bir cümlâ şölayiniz. 

Neyâ düşündünüz bu cümleyi kurmaa deyni? 

Cümledâ o laf («guguş») nedir? (Subyekttir). Ye subyekt 
cümlenin anğı payıdır? (Baş payıdır). 

Cümledâ taa anğı baş payı vardır? (Predikat). 

Predikat ne gösterer subyekt için? (Nedir, nicedir, ne yaper). 

Guguş nedir? Guguş kuştur. 

Predikat «kuştur» ne gösterer? (Nedir subyekt). 

Cümledâ: «Guguş yavaştır», predikat «yavaştır» ne gösterer? 
(Nicedir subyekt). 

Cümledâ: « Guguş üçer» predikat ne gösterer? (Ne yaper sub¬ 
yekt). 

— Akılınıza getirdiniz mi, anğı soruşlara cuvap eder predikat. 
( Nedir? Nicedir? Ne yaper?) 

Ye subyekt insan sa? (Soruşa kim?). Kalanı? (Ne?). 

«Usta» subyekt için birkaç cümlâ kurunuz. Subyektin hem 
predikatın soruşlarını sölâyiniz hem altlarını çiziniz. 

— Predikatlara başka da subyektlâr bulunuz (kim? soruşuna) 
da cümlâ onnarlan tefterinizâ yazınız. 

— Subyekt nedir, subyekt niceydir, subyekt ne yaper, predikat- 
lar gösterân bulunuz da cümlâ kurunuz. 

Bu predikatlara anğı subyektleri aldınız? Predikatlan bulmak 
için nelerâ, ya kimnerâ düşündünüz? Herbir subyektâ anğı soruşu 
koydunuz? 

— Cümleleri okuyunuz: 

a. Ayı hayvandır. 

b. O kaavidir. 

c. Öküz otleer. 

ç. Taliga eni. 

d. Tekerlek tombarlak. 

e. O kırıldı. 

f. Bâtı çocukum. 

g. Sân akıllıysın. 

h. Biz gagauzuz. 

j. Dilimiz gözâldir. 

— Bunnar nedir? 

— Neçin onnar cümlâdir? 

— Nesoy fikirlâr göstererlâr? (Haber, informajiya?) 

— Subyektleri hem predikatları gösteriniz. Onnara uygun 
soruşları koyunuz. 

— Bu cümlelâr anğı paylardan kuruludur? Baş paylar biri- 
birinâ nicâ baalıdır? (Kim? ne? işi yaper, nedir hem niçeydir, 
gösterer predikatlar hem subyektlâr biri-biri için). 

— Herbir cümledâ kim? ne? için sölener, informatiya, haber 
veriler? (Subyekt için); Kim çocukmuş? Kim akıllıymış? Kim 
gagauzmuş? Ne hayvanmış? Ne kaaviymiş? Ne otlarmış? Ne 
eniymiş? Ne tombarlakmış? Ne kırılmış? Ne gözâlmiş? (Ayı, o, 
öküz, taliga, tekerlek, ban, sân, biz, dilimiz — bu cümlelerdâ 
hepsi s.ubyekttir). 

— Herbir cümledâ subyektlâr için nelâr sölener (nedir, 
nicedir, ne yaparmış) — hepisi predikattır. 

| Kural: Cümlâ payı, angısı gösterer kim, ne için sölener bişey I 
| da soruşa kim? ya da ne? c u va p ed er , su by ektt i r. ] 

\ Kural: Cümlâ payı, angısı gösterer subyekt için nelâr sölener \ 
| — predikattır. (ne yaper? Nedir? Ne eder? Nicedir?). i 

( Predikat sub y ek tâ b aa lıdır, onu tamanm6 6r. f 

Predikatlar var gösterân: 


a) Subyekt (obyekt) nedir: 

«Alma meyvadır ». 

«Cümlâ bir haberdir ». 

«Şkola bir yapıdır ». 

«Kaku üüredicidir ». 

b) Subyekt (obyekt) nicedir: 

«Miticik çalışkanadır». 

«Kiyadım paktır ». 

«Kömür karadır ». 

c) Subyekt (obyekt) ne yaper, ne yapmış, ne yapacek: 

«Kaar yaayer ». 

«Garga kondu ». 

«Uşaklar toplanacek ». 

Cümleleri okuyunuz, predikatlara soruşları koyunuz. 


| Cümlenin başlantısında büük litera yazmaa unutmayınız, 
| sonuna da nokta (.) koymaa. 


İş. — Subyekt ne yaper (eder) gösterân dört cümlâ tefterinizâ 
yazımz. (Soruşlara: ne yaper? (ne eder?), ne yaptı? (ne 
etti?), ne yapacek? (ne edecek). 

— Subyekt nedir gösteân dört cümlâ tefterinizâ yazınız. 

— Subyekt nicedir gösterân dört cümlâ tefterinizâ yazımz. 

— Kim? ne?: oyneer, okuyer, aaleer, durdu, açacek, yaştı, 
ilindir, acıdır, hayvandır, aaçtır yazınız. 

— «Köpek» hayvanı için bir tekst (annatma) beş cümledân 
yazınız. 

— «Kedi» hayvanı için beş cümleli bir tekst (onnatma) yazınız. 

— «Dondu» predikatlan beş cümlâ kurunuz. 

— Aşaadakı tekstta cümleleri ayırınız. Subyektleri hem 
predikatları soruşların yardımınnan bulunuz. 

Bizim üüredici-bey üüreder. Biz sesleeriz. O islaâdir. 
Üürediçimiz yazer hem okuyer. O bizi sever. Haylazlar 
oyneerlar. Onnar üürenmeerlâr. Biz üüreneriz. Vasi yazer. 
Ban okuyerım. Biz üüreniciyiz. 


Şiir. 


Kış. 


T. Zanet. 


Bacadan kalker tütün, 
Herersi kaba kürtün; 
Sarılı çıplak dallar, 
Örtülü boz bayırlar. 


Kim kayer bu bayırdan? 
Kaar fırleer her taraftan?! 
Dolaylar öter sestan, 
Kızaklar üçer erdân! 


Laflar: 


kürtün dolaylar öter 

sarılı çıplak dallar kızaklar üçer 

Garganın masalı. 

Halk masalı. 

Bir vakıtlar varmış, bir bakıtlar yokmuş varmış bir tamah 
garga. 

Bir kerâ onun bacaana bir büük çalı batmış. Savaşmış çıkar- 
maa, çıkaramamış. Uçmuş garga bir küüyâ bir babuya. 

— Babu, çıkar benim bacaamdan çalıyı. 

Babu çalıyı çıkarmış. 

Çarga: 

Çalıyı sana brakenm. Bir yıldan sora gelecân da alacan onu. 
Bir yıldan sora: 

— Babu, ver çalımı. 

— Of, yok çalı. Kış suuk oldu, fırını yaktım, ekmek pişirdim... 
— Ozaman ver somunu! 

Aler garga somunu da üçer başka küüyâ. 

Girer o bir babuya. 

— Babu, tut benim somunumu. Bir yıldan sora gelecam. 

Bir yıldan sora. 

— Babu, ver somunu. 

— Of, somumu dana idi. 

— Ver danayı. 

Danayı garga braker başka bir babuya. 

Bir yıldan sora. 

— Babu, ver danamı. 

— Of, o büüdü, öküz oldu. 

— Ver öküzü. 

Öküzü garga braker hep bir babuya. 

Bir yıldan sora. 

— Babu, ver öküzü. 

— Of, onu kestik çocuumuzun düünündâ. 

— Ver gelini! 

Gelini garga daalara götürmüş. Kendisi bir aaca konmuş da 
çaler: 

Çalıyı verdim, 

Somunu aldım; 

Somunu verdim, 

Öküzü aldım; 

Öküzü verdim, 

Gelini aldım. 

Birdâ, iki avcı geler, gargaya tüfek ater, gelini dâ kurtarer... 
Masal da biter. 

Laflar: _ 

tamah 

çalı 

somun 

dana 

garga 


Lafları dooru yazalım: tamah, çıkarmaa, ucer, yıl, gelecâm, 
danayı, öküz, çalıyı, avcı, kurtarer. 

Soruşlar: 

1. «Kış» şiirdir. Kim onu yazmış? 

2. Tütün nââdan çıkarmış? 

3. Kaar nerelerâ yaamış? 

4. Uşaklar ne yapmışlar kışın? 

5. Anğı zaman için bu şiir annader? 

6. Kış ne sevinmeklâr getirer? 

7. Nelâr söleer poet kaar için? 

8. Ye uşaklar için? 

İş. Şiiri imreniniz aazdan sölemââ. 

İş. Okuyarak pauzaları kollayınız. 

İş. Kış için siz da annadınız. 


Şiirlerin herbir sıracıma stih deniler. Bu şiirin sekiz stihi var. f 
Her dört stihi bir strofa düzer. I 


|Şiir yazan kişilerâ poet deniler. 



Şiirin her stihi büük literaylan başlaner. | 

Şİirdâ poetik laflar var: çıplak dallar, dolaylar öter, kızaklar \ 
üçer. | 


Düşünelim, annadalım, yazalım 

1. Birinci klastan bilân şiirleri okılımza getiriniz; sölâyimz. 

2. «Kış» şiirinin ilk strofasım tefterinizâ yazınız. 

3. Birkaç poetic laf «sölâyimz». 

Örnek: gün güler; bulut aaleer; demir kuş... 


Söleyişlâr. Damna, damna göl olur. 


Sacdık temizliktim başleer. 

* * * 


İş. Masalı okuyup annadınız. 
Şiiri üüreniniz. 

Dil. 


Adlık. 

Obyekt adları. insan adları. ' 

Dilimizdâ çok gözâl laflar var. Onnar göstererlâr obyektlerin, 
nişanannarın, işlemnerin, sayılann hem başka işlerin adını. 

Deyecez, var laflar, angıları göstererlâr türlü obyektlerin 
adlarını: ev, kır ; oyuncak, ekmek, çay, süt, kuş, bülbül, saksan, ot, 
taş, şiir, masal, fikir, kahır, kısmet h.b. 

Bölâ laflar (adlar) anğı soruşa cuvap ederlâr? {ne?) j 

Var laflar, angıları insan adlarını, insan zanaatçıların 

adlarını göstererlâr: Miti, Soni, Aydına, Todur, Maria, mamu, 
ana, boba, nuna, kaku, kardaş, üüredici, üürenici, çocuk, kız, dok¬ 
tor, çoban, usta, pilot, yazıcı h.b. 

İBölâ laflar (adlar) anğı soruşa cuvap ederlâr? {kim?)\ 


1. Ne adlardır ev, kır, oyuncak, kuş, ördek, fikir, şiir, gök, 
kırlangaç, yabanı, tavşan ...? (Cansız hem cannı obyekt 
adlarıdır). 

2. Kimin adlarıdır Miti, Soni, Aydına, çocuk, kız, doktor, 
çoban, satıcı, usta, işçi.?! (insan adlandır). 

|Aklınızda tutunuz: abyekt hem insan j 
gösterân adlara adlık deniler. 

1. Obyekt hem insan gösteran adlara nicâ deniler? 

2. Adlık — o nedir? 

3. Adlık anğı adlan gösterer? 

4. Obyekt adı gösteran adlık anğı soruşa cuvap eder? Örnek 

veriniz. 

5. İnsan adı gösteran adlık anğı soruşa cuvap eder? Örnek 

veriniz. 

6. Obyekt gösteran adlıklar sölâyiniz. Anğı soruşa onnar cuvap 

etsinnâr lââzım? 

7. insan gösteran adlıklar sölâyiniz. Anğı soruşa onnar cuvap 

etsinnâr lââzım? 

8. Bu adlıkları soruşlara görâ ayırınız: kartal, odun, beegir, 

akıl, adam, şeker, karı, toprak, diş, dil, kaar, kilimci, 
Vani, bayır, çiftçi, kuvan, Sandi, hergeleci, öküz, ceviz, 
alma, küü, Çadır. 

9. Bu lafların arasından adlıkları ayırınız da tefterinizâ yazımz: 

tavşan, korkak, kaçer, masa, altı, bân, sân, o, tafta, Nadi, 
okumaa, yazmaa, kedi, Taniyâ, saat, oldu, alacek, 
kırmızı, meyva, üzümnâr, çanaklar, kırık, dolu, kısa, 
kırıkçı, makaz, makazçı, demir, demirci, irmi, kırk, üz, 
yorgan, fena, saydı, düş. 

10. Bu cümlelerdâ adlıkları bulunuz: 

a. Kedi sıçan tüter. 

b. inek süt verer. 

c. Fedi çekiçlân enser kakâr. 

ç. Sofinim çantasında var: yazal, karandaş, kiyatlar, 
tefter, boyalar bir dâ penal. 

Tefterinizâ yazıp, adlıkların altını çiziniz. 

11. Bu adlıklarlan cümlâ kurunuz: hava, kaar, Sanda, Görgicik, 
kızak, evdâ, yazallan, insan, soba, mamu. 

Evâ iş. Evdâ «Garganın masalı» tekstindân sonundaki şiircii 
tefterinizâ yazınız, adlıkların altım çiziniz. 

Lafları: soba, ceviz, anatar, peşkir, oda, pat, çay, kaşık, 
pençerâ — kısımnara bölünüz, vokalların altını bir çiziylân, 
konsonnarın altını iki çiziylân çiziniz tefterinizdâ. 

Örnek: soba — so-ba; a-na-tar... 

Okumak. Söz. 

Gün, kaar hem lüzgâr. 

L. Tolstoy. 

Bir adam yolda gidârkân, karşı geler Günnân, Kaarlan hem 
Lüzgârlân. Adam onnara selâm vermiş. 

Bunnar çekişerlâr şindi, kimâ adam selâm vermiş? 

Kaar deer: 

— O bana selâm verdi. O korker, ani bân onun yolunu 
kürtünneyecâm. 

Lüzgâr sâ deer: 

— Yok, Adam bana selâm verdi. O korker, ani bân onun 
kalpaanı sıbıdacam da başkabak kalacek suukta. 

Ozaman Gün deer: 

— Beki Adam bana selâm verdi? Bân onu yısıderım hem 
yolunu göstererim. 

Onnar sırnaşamadılar. Adamı durguttular da sordular: 

— Sölâ bizâ, Adam, kimâ sân selâm verdin te hemen? 

Adam cuvabmı verer: 

— Bân Günâ selâm verdim. Gün bana çok ii yapâr. Siz dâ 
Günâ şükür ediniz: onsuz siz dünnedâ olamazsınız. Gün 
yısıtmazkan, lüzgâr esmâz, bulutlar olmaz, kaar da yaamaz. 


Laflar: 

sıbıdacam 

başkabak 

yolunu gösterenin 

te hemen _ 

Laflan dooru yazalım: gidârkân, Günnân, kürtünneyecâm, 
sıbıdacam, yısıderım, durguttular, hemen, cuvabmı, sizdâ, 
onsuz, olamazsınız. 

Soruşlar: 

1. Adam yolda kiminnân karşı gelmiş? 

2. Gün, Kaar hem Lüzgâr çekişmââ neçin tutunmuşlar? 

3. Kaar ne deer? 

4. Lüzgâr ne deer? 

5. Gün ne deer? 

6. Adam ne cuvap verer? 

7. Siz nicâ esapleersınız? 

İş. Bu masalı islââ okuyunuz. 

Kendi laflannızlan onu annadınız. 

Gözâl gagauzçamızı sevelim, kaybetmeyelim! 

«Salt onunnan biz insanız!»^ 


Dil. 

Nişannık. 

Nişan gösterân laflar. 

Ana gagauzçamızda taa çok gözal laflar var. Çok laf var, ani 
obyektlerin, insanın, başka işlerin dâ nişanını göstererlâr: biyaz, büük, 
san, küçük, eşil, gözal, çirkin, dooru, iiri, alçak, fena, ii, düz h.b. 

| Bölâ laflar taa çok nesoy? soruşa cuvap ederlâr: ( nesoy?) biyaz \ 
\ çiçek; (nesoy?) küçük, (nesoy?) aar—taş h.b. Şindi adlıklan \ 
i ayın okuyunuz: çiçek, ... 

Dolaynıza bakınız, türlü obyektlerin nişannannı sölâyiniz: 

bankalar, tafta, duvarlar, tavan, döşema, (erlâr), skemnâ, 
tebeşir h.b. 

Örnek: alçak banka; kara tafta; gözal kız... 

Evdâ kedi var mı? Onun tüüsü nesoy? Onun gözleri nesoy? 
önün kuyruu nesoy? 

— Kedinin nişannan için cümlâ kurunuz. 

Örnek: Kedi salleer uzun kuyruunu. 

i Aklınızda tutunuz: obyektlerin hem insannarın nişannannı \ 
i gösterân laflara nişannık deniler. 
i Nişannık nesoy? soruşa cuvap eder. 


6 Comanda nr. 70966 

1. Obyektlerin hem insannarın nişannarım gösterân laflara 
nicâ deniler? 

2. Nişanmk — o nedir? 

3. Nişanmk anğı soruşa cuvap eder? 

İş. — Bu adlıklara nişannıkları sölâyiniz: masa, soba, aaç, top, 
otlar, booday, sabun, bal, yol, çanta, pınar, köprü, mamu, 
kardaşım, Petri, sportçu, yazıcı, dermenci. 

Örnek : eni masa... 

Bu nişanmk — adlık çiftlerinnân cümlâ kurunuz. 

— Bu lafların arasından nişannıkları ayırınız: 

çiçek, ekmek, dadı, paalı, karımca, su, yaş, kuru kaar, buz, 
ilin, çetin, sulu, ucuz, iplik, üürenmâk, kolay, saar, Burgucu, 
kağan, girgin, askerci, kaavi, zabun, kabak, erik, pipi, kirpi, 
arif, avcı, eşil, turuncu. 

—'Altı cümlâ nişanmklarlan kurunuz. 

Tefterinizâ yazımz. 

— Bu cümlelerda nişannıkları bulunuz. 

a. Biz aldık bir küçük kirpi. 

b. Kuvannar tatlı bal yaperlar. 

c. Başçada biyaz güllâr açtılar. 

ç. Mamu fırından taazâ ekmek çıkardı . 

d. Üüsek aaçlar sert lüzgerdâ sallanerlar. 

— «Gün, Kaar hem lüzgâr» masalda nişannıkları 
tefterinizâ çıkarınız. 

Şiir. 


Geler ilkyaz. 


$kola türküsü. 


Tâ geler ilkyaz, geler, 
Topraamı bütün döşeer. 

Kır dolu çiçek açar, 

Oynamaa bizi çaarar! 

La, lâ, lâ, la... 

Kır dolu çiçek açar, 

Oynamaa bizi çaarar! 

Ot eşil büüyer, büüyer, 
Cıvırliga dik çüyer. 

Sesleyelim, ha, uşaklar, 

Ne türlü çaler kuşlar! 

«Ku-ku», «ku-ku» pek baarar, 
Çil alçaklarda atlar. 

Kuzular oynar kırda, 

Görelim, ha, orada! 

Şkola çancazı urar, * 
Üürenmââ bizi çaarar. 
Brakalım, ha, uşaklar, 
Oynadık ettii kadar! 

Şiir. 

Okumak. 

Söz. 



Anaların günü. 


Anam. 

Dunnedâ çok mamu var, 
Uşakları pek sevâr! 

Ama var paalı bir can, 
Ani pek severim ban. 

Kimdir, bilsân bu ana? 
Sölâyim mi ban sana: 

O benim paalı anam — 
Ona ban hiç bir bıkmam! 


Mamum benim, 


D.Tanasoğlu. 


Mamum benim birdir, 
Mamum benim iidir! 
Severim, öperim! 
Severim, öperim! 


Mamum, ne gözalsin, 
Mamum, ne islââsin! 
Öperim, severim, 
Elini öperim! 


Beni sân seversin, 
Beni sân büüdersin! 
Öperim, severim, 
Yanaanı öperim! 

Gr. Vieru. 


* * * 


Ekmek mamucuum yaper, Ey, esil otçaaz, 
Pençeredân gün baker; Senin da mamum var! 

Gün o sade biricik, . 

Mamum hep salt biricik. Ey, gözâl çiçek, 

Senin da mamun var! 


Ey, aydın yıldız, 

Senin dâ mamun var! 


Okumak. Söz. 

Senin anan kimdir? 

V. Suhamlinskiya görâ. 

iki çocucak analarınnan şkolaya geldilâr. Sandicik hem 
Mateycik. Onnar tanıştılar. Sandicik Mateycââ sorer. 

— Senin mamun nâândâ işleer? 

— Sân ne, annamadın mı? O artık ilaca koker. Benim mamum 
doktor işleer. O hastaları ilaçleer. Ye senin mamun nâândâ 
işleer? 

— Sân ne, annameefsın mı? O ekmââ koker! Benim mamum 
fırıncı işleer, ekmek pişirer. Ekmek hepisinâ lââzım. 

— Doktora da mı? — sordu Mateycik. 

— Doktora da, — dedi Sandicik. 


Herbir ana halizdâ 
En paahdır dünnedâ. 

Laflar: 


tanıştılar 

fırıncı 

artık _ 

Lafları dooru yazalım: sorer, işleer, ilaç, doktor, 
hasta, ye, fırıncı. 

Soruşlar hem iş. 

1. Taa ne zanaatlarda analar işleerlâr? 

2. Kendi analannız için annadımz. 

Anğı ana hepsindân paalıdır dünnedâ? Neçin? 

jAnadan yurtluk başleerli 

jGözal gagauzçamız da anadan geler! | 


Lafetmâk. 


Laflar hem cümlelâr. 

(Tekrar). 

Cümleleri okuyunuz: 

a. Oldan-batır kıpçaklardan korkmadı. 

b. Oğuzlar kıpçaklan ensedilâr! 

— Herbir cümledâ — lafetmedâ kaçar laf var? 

— Her lafın kaçar kışımı var? 

— Kısımnar nelerdân düzülü? 

— Seslâr nesoydurlar? 

— Cümlelerin baş paylarim gösteriniz. 
— Subyekt ne gösterer? 

— Bu subyektlâr anğı soruşa cuvap ederlâr? Neçin? 
— Predikat ne gösterer? 

— Bu predikatlan anğı soruşlarlan buldunuz? 

— Kışımı anğı ses düzâbiler? Vokalsız kısım olur mu? 
— Cümlelerin sonunda ne nişannar koyuler? 

— Bu cümlelerin sonunda ne nişannar koyulu? 
Aklınıza getiriniz: seslâr sölener hem işidiler; literalar yazıler 
hem okuner. Onnar var küçük ta, büük tâ, eldân dâ, tipardan da. 
Örneklâr? 

Büük literalar nâânda yazılerlar? Örnek. 

— Aşaadakı lafların seslerini sayınız: 

dedâ, oğuz, yurtluk, yurta, girgin, korkmaz, toz. 

Örnek: dedâ | 4 | oğuz | 4 | yurtluk [ 7... 1 

— Esap alınız, ne oler, açan lafta bir ses diişiler: açan — uçan; 
kaç — kan; gelmââ — geçmââ; hatır — katır; üzüm — üzük; 
uzak — uzan... 

— Aklınızda tutunuz! Lafta bir ses diişilârsâ, maana da diişiler. 
— Bu laf çiftlerinnân cümlâ kurunuz.Gözâl gagauzçamız. 
tut-dut; dur-kur; dar-sar; sandım-sattım (sardım). 


Gözâl gagauzçamız. 


| Vatan demââ, yurt demââ, j 
| Yurt demââ. Vatan demââ. \ 


Bu söleyiş neyâ üüreder? 

Yurdumuz bizim angısıdır? Yurdumuzu sevelim lââzım nicâ? 


— Yurdumuz için annadımz, sora yazınız. 

— Duuma eviniz neredâdir? 


— Duuma eviniz için annadımz, sora yazımz. 


— Aylemzdâ kimnâr var? 

— Ayleniz için annadımz. 

Okumak. 

Söz. 

Araslan-Beyin anası. 

(Lecenda). 

Oğuz dedelerin bir girgin padişaası Araslan Beymiş. 
Yurtluumuzu o pek sevârmiş. Onu o duşmannardan koruyarmış. 
Kââmil bir anası varmış. O onu ölâ 
büütmüş hem üüretmiş: ana 
topraanı sevsin hem korusun. 

Bir düüştâ ama, bizans 
duşmanan pek çokluk gelmişlâr. 

Araslamn askeri enseyâmâzmiş. 

Kendisini dâ bir düşman oku batıp- 
yaralamış. Araslan-Bey Kaleyâ 
çekilmiş. Aar kapulara urmuş. Bir 
taş pençeredân anası sormuş, kim 
tokatlara urâr. 

— Banim, ii anam, senin oolun... 
düüştân yaralı dönerim... 

— Bölâ ool bendâ ypk! 

Da kapuları açmayıp, anası 
yollamış onu düşmanı düüsün. Aras- 
lan-Bey eni gurginliklân duşmam 
koolamış da yurtluumuzu kurtarmış. 


;Vatan demââ — Yurtluk demââ.j 
İYurtluk demââ — Vatan demââîj 

Laflar: 

bizans duşmannan 
ok 
kala 
lecenda 


Lafları dooru yazalım: padişaa, büütmüş, enseyâmâzmiş, 
kaleyâ, girginnik, kimmiş. 

Soruşlar: 

1. Araslan-Bey kimmiş? 

2. Bizans duşmannan neçin yurtluumuza gelmişlâr? 

3. Araslan-Beylân düüştâ ne olmuş? 

4. Bey korunmaa nââm çekilmiş? 

5. Anası ne demiş ona? 

6. Araslan-Bey sora ne yapmış? 

İş hem sınışlar. 

— Teksti okuyunuz, annadımz. 

— Dialogu ayın okuyunuz, tefterinizâ yazınız. 

— Laflarlan: Araslan-Bey, kaamil ana, ana toprak, kala, 
anası sormuş, anası demiş, düşmanı koolamış — cümlâ 
kurunuz. 

— «Araslan-Bey eni girginniklân» laflar grupasım 
annadımz, sora cuvabı tefterinizâ yazımz. 

— «Düşman kafaları oğuz kılıçları altında dıgırlanarmış» — 
cümleyi kullanmaa bu teksttâ yakışır mı? Denâyiniz. 

— Dedelerin girginnii için ne var kolay sölemââ? 


Araslan-Bey 
oğuz dedelâr 
Yurtluk — vatan 
kââmil 

Test - 2 


Aşaada 10 soruş var. Her soruşun altında da dört ayırı cuvap 
verilidir. Bunnardan salt biri doorudur. Onu bulunuz da sölâyiniz, 
yazınız. 

Örnek: 

«insan bizâ kolaç hem gümüş verdi» cümledâ sizâ baaşiş 
aşaadakılardan angısıdır? 

a) peşkir, b) yazal, c) kolaç, ç) şiir. 

Dooru cuvaptır «kolaç». Bu lafı tefterinizâ yazarsınız. 

Soruşlar: 

1 — Aşaadakı adlıklardan angısı dooru yazılıdır? 
a) feni, b) vani, c) Aydına, ç) vasicik 

2 — Aşaadakı laflardan angısı adlıktır? 
a) mor, b) otuz, c) göl, ç) işlemââ 

3 — Aşaadakı laflardan angısı nişanmktır? 
a) kartal, b) elli, c) pembâ, ç) traktör 

4 — Aşaadakı laflan alfabet sıralımda yazınız, 
a) nacak, b) laana, c) boz, ç) edi 

5 — Aşaadakı küü adlanndan angısı yanmş yazılıdır? 
a) Çadır, b) Avdarma, c) kıpçak, ç) Kazayak 

6 — Aşaadakı seslerdân angısı vokal sesidir? 
a) b, b) r, c) ö, ç) s 

7 — Aşaadakı laflardan angısı yanmş kısımnara bölünmüş? 
a) ma-mu, b) a-na-tar, c) mas-al, ç) a-çık. 

8 — Aşaadakı cümlelerdân angısımn sonuna soruş nişanını 
koymaa lââzım? 

a) Mamumıı severim. 

b) Dâdum masal annadardı. 

c) Senin anan neredâ işleer. 

ç) Ne gözaldir bu çiçeklâr. 

9 — Aşaadakı cümledâ angısıdır subyekt? «Herbir ana kendi 
uşaklarını en çok sever». 

a) kendi, b) çok, c) ana, ç) sever. 

10 — Aşaadakı cümledâ angısıdır predikat? «Herbir uşak 
kendi anasım pek sever». 

a) her, b) pek, c) sever, ç) uşak. 

Okumak. Söz. 

Oldan-batır hem kıpçak hanı. 

(Lecenda)r 

Bizim oğuz dedelerimiz erleşmiştilâr eni kırlarda. Bey-Batır 
ayırmışlar Oldan-batırı. O kaaviymiş hem girginmiş. 

Kıpçak hanı ama düşmanmış onnara. O pek kızmış oğuzlara. 
Neçin ayırarmışlar kendilerina bey. O izin vermiş, ki Oldan-Bey 
onun yurtasına gelsin. 

— Oldan-batır, gitmâ, korkuludur zerâ, — demiş ihtiar 
yardımcısı. — Han pek kinni, var nicâ öldürtsün. 

Oldan-batır ama verilmemiş. Gitmiş. Hanın önündâ dikilmiş 
batal güüdesinnân. 

— Sân korkmamışın bana baaşişsiz gelâsin? — baarmış han. 
— Hem dizçâ çökmeyâsin? 

— Bân beyim, han! Bir insan gibi diz çökürüm. Ama bey gibi 
bunu yapmam! Halkımı iiltmâm senin önündâ! Oğuz halkımı! O 
sendân korkmeer! 

Han yoktu ne yapsın. O bilârdi oğuzların kuvedini hem girgin- 
niini. 


Açan o kıpçak hanı oğuzların üstünâ cenklân kalkmış, oğuzlar 
Oldan-Bey-batırlan onu ensemişlâr. 


Laflar: _ 

Oğuz dedelerimiz 

Bey-batır 

kıpçaklar 

han 

izin 

yurta 

kin, kinni 

baaşiş_ 


Lafları dooru yazalım: oğuz, kaaviymış, onnara, 
kendilerinâ, kinni, öldürtsün, güüdesinnan, 
baaşişsiz, dizçâ, çökmeyâsin, beyim, girginniini. 


Soruşlar: 

1. Kıpçak ham oğuzlara neçin kızmış? 

2. Oldan-batır ne yapmış? 

3. Kıpçak hamn önündâ Oldan-batır kendisini nicâ kullan¬ 
mış? Neçin? 

4. Onnann buluşması nicâ bittmiş? 

İş. — Esap alınız, «Onnara» laf nicâ yazılı? Sölemââ da nicâ 
lââzım? iki «n»-lan başka laflar da bulunuz, tefterinizâ 
yazınız. 

— Teksti uygun seslân okuyunuz; her personajm sesini gös¬ 
teriniz. 

— Laflarlan: «Oğuz dedelerimiz», «Oldan-batır», «Kıpçak 
ham», «izin», «yurta», «kinni», «baaşiş» — birâr cümlâ 
kurunuz, 

— iki «nn» konsonunnan laflar yazınız, Onnarlan cümlâ 
kuriınuz. 

— Tekstin ilk iki paragrafını tefterinizâ yazımz. 

— Teksti annadımz plana görâ: 

a. Oğuzlar Bey-batır ayırmışlar. 

b. Oldan-batır korkmamış kıpçak hamna gitmââ. 

c. Oldan-batırın hem kıpçak hamın lafetmesi. 
ç. Oğuzlar kıpçakları ensemişlâr. 

— Diktant yazımz şu teksti: 

«Oldan-batır kıpçak hamna gitmiş. O giimiş bey rubalarım. 
Han sert laflarlan onu karşı etmiş. Oldan-batır ondan 
korkmamş. Oğuzlar kıpçakları ensemişlâr. 

Dil. 

Aderlik. 

(Adlım erini tutan laflar). 

Şindiyâdân üürendiyiniz, kiadlık hem nişannık laflarına söz 
payları deniler. 

Adlık bir söz payıdır (adam, yıldız, kuş h.b.). 

Nişannık bir söz payıdır (kalın, sarı, silinik...). 

Adlık nedir? 

Türlü obyekt hem insan adlarını gösterân söz payına adlık 
deniler (tuz, keçi, kireç, Ankara). 

Nişannık nedir? 

Obyektlerin, insannarın (aderliklerin) nişanını gösterân 
sözpayına nişannık deniler (yaş, kuru, tatlı, kara...) 


94 



Gözâl gagauzçamızda var başka da söz payları. 

Şindi taa bir söz payım tamyacez — aderlik. 

— Siz şkolaya neçin gezersiniz? 

— Üürenân ii uşaa nicâ deerlâr? 

— Çalışkan uşak nicâ cuvap eder? 

Cuvap: Çalışkan uşak gözâl cuvap eder. 

Bu cümleyi tefterinizâ yazınız. 

— O neyâ düşüner herkerâ? 

Cuvap : O herkerâ üürenmââ düşüner. 

Bu cümleyi dâ tefterinizâ yazımz. 

— Üürenmeyân uşaa nica deerlâr? 

Cuvap: 

Üürenmeyân uşaa haylaz deerlâr. 

Tefterinizâ yazınız. 

— Nesoy notalar o kableder? 

Cuvap: O kötü notalar kableder. 

— Bu cümlelerdâ kimin için sölener? 

(Uşak için) 

— «Uşak» nesoy söz payıdır? (adlık). 

Cuvap cümlelerindâ «uşak» lafın (adlım) erinâ anğı laf 
koyulu? (laf «O»): 

a. Uşak gözâl cuvap eder. 

b. O üürenmeyâ düşüner. 

ikinci cümleyi okuyarkan, kimâ düşünersıniz? Lafı «O» anğı 
laflan uydurmaa lââzım? («Uşak» lafınnan). 

«Uşak» lafın erinâ ne var kolay sölemââ («O»). Esap alınız: 
«O» laf «uşak» lafın erini tüter, adlık erini tutâr. 

Onnar top oyneerlar. 

Laf «onnar» anğı lafın (adlım) erini tüter? («uşaklar»). 
Taa anğı lafların? («çocuklar, kızlar») 

Ban, san laflar ne erleri tuterlar? (ad, adlık). 

Biz, siz laflar ne erleri tuterlar? (ad, adlık). 

Aklınızda tutunuz: 

Ad (adlık) erini tutan söz payına aderlik deniler. 

Ö r n e k 1 â r: doktor — o; meyvalar — onnar; ban (uşak, j 
adam, karı); siz (adamnar, karılar)... 

Adların (adlıkların) erinâ koyulan laf (söz payı) nedir? (ader¬ 
lik). 

Anğı söz payına aderlik deniler? 

tş hem sınışlar. 

— Aşaadakı adların erinâ aderlik koyunuz: salkım, lelek, lelü, 
koyunnar, kuvannar, daalar. 

— Ban, san, o, biz, siz, onnar aderliklerinnân birâr cümlâ 
sölâyiniz. 

— O, onnar, siz, sân aderliklâr anğı adların (lafların) erini 
tuterlar? 

— O, onun, onnar, onnann aderliklârlân birâr cümlâ 
tefterinizâ yazınız. 

Okumak. Söz. 


Kedi hem tilki. 

L. Tolstoy. 

Kediylân tilki lafa durerlar da annaşerlar, nicâ kurtulmaa 
köpeklerin izlemesindân. 

Kedi demiş: 

— Bân köpeklerdân korkmeerım, zerâ var benim bir şiretliim. 
Tilki sorer: 

— Nasıl var nicâ kurtulasın köpeklerdân sade bir şiretliklân? 
Benim var etmiş edi şiretliim. 

Bu vakit, nekadar onnar lafa durardılar, birkaç avcı 
tazılarınnan onnara yaklaşer. Kedi sade bir şiretlik yaper: bir aaca 
tez tırmaşer da tazı köpeklâr onu tutameerlar. Tilki ama, nekadar 
da kurtulmaa savaşmeer, hep erdâ kaler. Tazılar onu kolay 
dişleerlâr. 

1. Ne lafedârmiş tilkiylân kedi? 

2. Tazılardan angısı kurtulmuş hem nicâ? 

3. Tilkiylân ne olmuş? 

4. Şiretlik nedir, becermâk nedir? 

— Dil bilgilerindân tekrarlayınız. 

* * * 

Yaşama şiretliklân, yaşa becermâklân. 

Okumak. Söz. 


İlkyaz kanikulunda. 

İlkyaz kanikulunda da pek islââdi! Dinnendik, oynadık, gezdik. 
Ama iştâ dâ yardım ettik. 

Ne gözâldir Ana Tarafımızda! 

Gün hep taa pek yısıder. Suuklar, kaarlar gittilâr. Derelâr 
boşandılar. Günnâr uzunnanerlar. Gidân kuşlar tarafımıza 
dönerlâr. Yuvalarım bulerlar da düzerlâr. Kanikul vakıdında, 
mart ayında, şansora karakuşlar geldilâr. Onnar ne gözâl çalerlar! 
Leleklâr dâ gelerlâr, evlâr üstündâ dönerlâr da dooru yuvalarına 
konerlar. Gagalarım yukarı kaldırıp «takırdaderlar» nicâ' 
çıkırıklar. Onnann gagaları uzun, ki su içindâ kurbaalan tutmaa. 
Onnar kurbaalarlan beslenerlâr, yavrularını doyurerlar. Taa sora 
kırlangaçlar da gelerlâr, başka kuşlar da. 


7 Comanda nr. 70966 

insan kırda işleer, sürer, eker. Baalarlarda da, başçalarda da 
iş çok var. 

Çayırda koyunnar, sıırlar otleer, kuzular oynaşerlar. 

Göldâ kurbaa sesleri dâ tezdâ işidilecek. 

Biz pek sevindik ilkyaz kariikuluna! Pek sevineriz ilkyazın 
gelmesinâînsan çalışer çok mal yaper! 


«Lelek, lelek, kafadar, j 
Gel bizim hayada!» | 


!insan çalışer çok mal yaper! i 

Laflar: 


kanikul 

takırdaderlar 

...kaarlar gittilâr (poetik demâk) 

çıkırık 

derelâr boşandılar (poetik demâk) 
gidân kuşlar 

mal 


Lafları dooru yazalım: ilkyaz, ettik, yısıder, gittilâr, yuvalarım, 
şansora, leleklâr dâ, gagalarım, çıkırık, yavrularım, kırlangaç, 
çayırda, sıırlar, kafadar, hayat. 

Soruşlar. İş. 

1. İlkyaz kanikulu nezaman oler? 

2. İlkyaz kanikulunda siz nelâr yaptımz? 

3. İlkyaz nicâ geler? Nicâ oler? Onun nişannan angılardır? 

4. Neçin kimi kuşlar bizdan giderlâr, sora genâ gelerlâr? 

5. insan ne işlâr yaper ilkyazın? 

6. Kuşlar için annadımz. 

7. Hayvannar için annadımz. 

8. İlkyaz kanikulu için annadımz. 

«Yardım ettik» neçin ayırık yazıler, «İlkyaz» nicâ yazıler? 
«İnsan çalışer, çok mal yaper» - nicâ anneersınız? 

9. İlkyaz kanikulu için beş cümlâ tefterinizâ yazınız. 

10. Dil bilgilerindân tekrarlayınız. 

Dil. 


işlik. 

Gözâl gagauzçamızda var taa bir söz payı. — O gösterer 
obyektin, insamn işini, işlemini — ne yaper, ne eder, nedir. 

Deyecez: uşak yazer (ne yaper?), horoz çaler (ne yaper?), 
yaamur yaadı (ne yaptı?), yaz gelecek (ne yapacek?) 

Aklınızda tutunuz: obyektin işlemini gösterân söz payına 
(lafa) işlik deliner. Örnek: aler, tuttu, gelecek, uçardı, gülârdi... 

işlik ne yaper?, ne yaptı? ne yapacek? soruşlara cuvap eder. 
İş. 

1. Kuzu otleer. (Kuzu ne yaper?) 

2. Kapu açıldı. (Kapu ne yaptı?) 

3. Çay suuacek. (Çay ne yapacek?) 

işlikleri gösteriniz. Cümleleri tefterinizâ yazarak işliklerin 
altım çiziniz. 

İş. Aşaadakı işliklerâ soruşları koyunuz: okudu, şaşer, oturandı, 
uçacek, resim edecek, geçer, yazmeer, bilmedi, düştü, eşerecek. 

Bu işliklârlân birâr cümlâ sölâyiniz. 

İş. Aşaadakı soruşlara uygun işliklâr bulunuz: 

Ne yaper?... Ne yaperlar?... 

Ne yaperım?... Ne yaperız?... 

Ne yapersın?... Ne yapersınız?... 

Ne yaptın?... Ne yapacam?... 

İş. Resimnerâ bakınız. Herbir resimin altındaki lafı (işlii) 
okuyunuz, sora aşaadakı soruşlara cuvap veriniz. 

Soruşlar: 

1. Vasi ne yaper? 

2. Anika ne yaper? 

3. Nadi hem Anika ne yaperlar? 

4. Vasi hem Dimu ne yaperlar? 

İş. Aşaadakı cümlelerdâ işliklâr anğı soruşlara cuvap ederlâr? 

1. Biz ilkyazın çiidemâ gideriz. 

2. Evdâ ban derslerimi yaperım. 

3. Onnar şkoladan geldilâr. 

4. Pazara siz gölâ gideceniz. 

İş. Aşaadakı cümlelerdâ kara yazılı laflar ne göstererlâr? 
Anğı soruşlara cuvap aderlâr? Ölâ laflar ne söz paylarıdır? 
Annadınız. 

1. Kirezlâr acerlar. 2. Kırlangaç uçtu. 3. Horoz öter. 4. Su 
dökülecek. 5. Köpek salardı. 

İş. Aklınızdan sölâyiniz: üç işlik ne yaper? soruşa, üç ne yaptı? 
soruşa, üç tâ ne yapacek? soruşa cuvap etsinnâr. 

Onnarlan birâr cümlâ tefterinizâ yazınız. 

İş. Adlıklar için, nişannıklar için hem aderliklâr için tekrar¬ 
lamak. 

a) Adlık nedir? Örnek veriniz. Onnara nişannık hem işlik 
sölâyiniz. 

b) Nişannık nedir? Örnek veriniz. Onnara adlık sölâyiniz. 

c) Aderlik nedir? Örnek veriniz. Onnara işlik sölâyiniz. 

İş. Aşaadakı cümlelerdâ adlıklan, nişanmkları, aderlikleri hem 
işlikleri bulup ayın direciklerâ yazımz. 

1. Şen uşaklar kıra çıktılar. 2. Ban kââmil bir kiyat 
okuyerım. 3. Biz kinoya gidecez. 4. Onnarın klası ensemiş. 
5. Boban sana emeni alacek. 6. Bu emenilâr eskidilâr. 
7. Önümüzdâ üüsek bayır görüner. 

İş. Aşaadakı nişanmklara adlıklan bulunuz: 


acı... 

İŞÇİ... 

kırmızı... 

haşlak. 

dolu... 

boş... 

tatlı... 

çetin... 


Bu nişanmklara karşı maanalı nişannıklar bulunuz. 
Ö r n e k : acı — tatlı... çetin — yımışak... 


Kââmil sofra. 

Sineklâr sarma sarer, 

Sivrilâr kallâ yaper, 

Kotlonu boboç yaker, 

Üstünda horoz durer, 

Gözlemâ o pişirer... 

Üürenilmiş söz paylarını bulunuz, annadınız. 

Tamahlık. 

Bir kera bir köpek koka-koka bir yaanılı kemik buler. 
Kemirer, kemirer onu doyunca, taa o kemik kupkuru kalınca. 
Tamahlıından ama canı acımış braksm kemii. Biraz dinnenip, aler 
kemii aazına da enikunu evâ yollaner. Etişip bir tafta köprüyü, 

geçârkân derâ üstündân, suda kendi gölgesini kemik aazında 
görer. «O kemii dâ alayım» — düşünüp, suya atleer. Ama bu 
kemii dâ kaçırer. 

Kemik suyun dibinâ gider. Köpek kemiksiz kaler. Evâ geler 
kefsiz. 

— Tamahlun beterinâ ne olmuş, annadımz? 

— Bu teksti paylara bölünüz. 


* * * 

Sıkının hem bolun kesesindân hepbir gidarmiş. 

Nica döşârsân, ölü dâ yatarsın. 

Dil. 

Işliin zamannarı. 

Gözâl gagauzçamızda iş ya olmuş , ya oler , ya da olacek (ne 
yaptı? ne yaper? ne yapacek?). 

Geçmiş zaman. 

(Ne yaptı?). 


İş. Aşaadakı iş (işlem) gösterân lafları okuyunuz, sora 
soruşlara cuvap veriniz. İşlemin var zamannarı. 

Yazdı. Okudu, Yazdılar. Okudular. 

Soruşlar: 

1.. Andnış ne yaptı? 

2. Aydına ne yaptı? 

3. Andnış hem Lambu ne yaptılar? 

f 

4. Aydına hem Nataşi ne yaptılar? 

Soruş: Düşünün, anğı zamanda iş (işlem) olmuş? 


Cuvap: İş (işlem) oldu geçmiş zamanda. 

İşliklâr: okudu, yazdı, okudular, yazdılar bulunerlar geçmiş 
zamanda. Geçmiş zamamn soruşları: ne yaptı? ne yaptılar? 

İş. Işliklerâ: aldı, oldu, sustu, attı, durdu, sindi, pindi, eridi, 
etişti, bulmadı, kaçmadı, görmedi — adlık (subyekt 
uydurunuz.) Geçmiş zamamn soruşlanm kullanınız. 

İş. Adlıklara geçmiş zamanda işliklâr uydurunuz: 

Üüredici. Sava. Beegir. Kapu. Pençerâ. Süt. Masa. 
Çokolata. «Snikers». «Çupa-çups». «Mars». Dondurma. 
«Koka-kola». 

İş. Cümlelerdâ geçmiş zamanda işlikleri gösteriniz, 
ilkyaz geldi. Otlar eşerer. Leleklâr uçuşerlar. Hava yısındı. 

Paskellâ. 

Hristos dirildi! 

Hakına dirildi! 




Şindiki zaman. 

(Ne yaper?). 

Soruşlar: 

1. Şindi Vladi ne yaper? (Yazer). 

2. Soni şindi ne yaper? (Okuyer). 

3. Usta şindi ne yaper? (Keser). 

4. Kedi şindi ne yaper? (Yater). 

Cuvapları veriniz. 

— Anğı zamanı gösterer bu soruşlar hem işliklâr? 

Bu işliklâr şindiki zamanda bulunerlar. Onnar ne yaper'? soruşa cuvap \ 
ederlâr. Çokluk sayısında ama ne yaperiar somşa cuvap ederlâr. 

Bu işliklerâ soruşu koyunuz: görerlâr, işleerlâr, oyneerlar, 
yaperiar. 

Birâr dâ cümlâ kurunuz. 

İş. Şindiki zamanda işlikleri ayırınız: tutuştu, açıler, yısıner, 
örüyer, aktardı, süpürdü, keser, diker. 

İş. Şkolada ne yaperız annadımz. Birkaç cümlâ tefterinizâ 
yazımz (şindiki zamanda). 

Soleyişlâr. 

1. Yaz kışı besleer. 

2. Çalışan kazaner. 

işliklâr anğı zamanda bulunerlar? 

Gelecek zaman. 

(Ne yapacek?). 

Aşaadakı işlikleri okuyunuz: 

Yazacek. Dinnenecek. Yazaceklar. Dinneneceklâr. 

Soruşlara cuvap veriniz. 

1. Vasi ne yapacekl 

2. Anika ne yapacekl 

3. Vasi hem Dimu ne yapaceldar? 

4. Anika hem Nadi ne yapaceklarl 

Cümleleri okuyunuz. Işliklerâ soruşu koyunuz. 

1. Uşak uçacek. 2. Su dökülecek. 3. Andruş hem Lambu 
güreşeceklar. 4. Anika hem Nadi dikeceklar. 

|Bu işliklâr gelecek zamanda bulunerlar. 
jCuvap ederlâr ne yapacekl soruşuna 

İş (işlem) nezaman alacek? (Oldu mu? Oler mı? Olacek mı?) 
— gelecek zamanda. 

İş. Bu adlıklara işlikleri gelecek zamanda bulunuz: güneş, 
gecâ, insan, ot, ekmek, şeker, «Snikers», «Mars», don¬ 
durma. 

Birâr cümlâ kurunuz. (Gelecek zamanda). 

İş. Okunmuş tekstlerdâ gelecek zamanda, şindiki zamanda 
hem geçmiş zamanda işlikleri bulunuz soruşun yardı- 
mınnan. 

Soruş: işliin kaç zamam var? Angıları? 

MASAL. «Gargaylan Tilki». 

I. Krılova görâ. 

Bir kara garga, nândasa, bir parça piynir bulmuş. Konmuş bir 
aaca da onu isin istemiş. Biraz da düşünmüş, piinir ama aazında. 

Bu vakit bir san tilki, nândansa, oralarda gezârmiş. O birdân 
piynir kokusunu duymuş. Bakınmış, bakınmış da bir aaçta gargayı 
piynir aazında görmüş. Tilkinin aazı birdân sulanmış. Sindi o 
piiniri isin ki, nâpsın? Yaklaşer aaca da çekeder tilki 
metetmâklân gargayı aldatsın: 

— Ayolum, ne büük kuşsun! Ne 
gözâl timlerin var! Te gözâl dâ 
boynun, ha, ne gözlâr! Ne burnu, ne 
kanatlar! Pek gözâlsin, garga bulü! 
Yazık ama, ani bir kusurun da var: 
sesin vok da san çalameersın. Pek 
yazık! Ban pek istârdim biraz baari 
sesleyim senin o gözal «Ga-a-ga-a!» türkünü... 

Garganın başı dönmüş metetmektân. Ama 
gücenmiş tâ: «Nasıl ban çalameerım? Çalerım, 


— düşünmüş o. Da, şişirip kendisini, açıp aazım, baarmış bütün 
kuvedinnân «Ga-a-a!», ani daalar dosdolay ötmüş. 

Piynir dâ düşmüş aazından taman tilkinin aazına. 

İşlâr te butakım olmuşlar. 


Masala soruşları koyunuz. Plamn paylarını bulunuz. 
Annadımz. Ne fikirâ gelersiniz? 

— Dil tekrarlamakları. 


Garga tauk olamaz. 

GÖZÂL GAGAUZÇAMIZ. 

Laflar hem cümlâ. 

(Tekrarlamak). 

Dilimiz gagauzçadır, gagauz türkçesidir. O pek gözâldir hem paktır. 
Lafetmâk laflardan düzüler. Dildâ çok laf var. 

Ö r n e k 1 a r : mamu, baka, ev, ayla, küü, Avdarma, gök, yıld¬ 
ızlar, bir, iki, otuz, yaamur, güneş, toprak, üzüm, autobus... 

İş. Siz da sölâyin türlü başka-başka laflar. 

Şindi yazalım onnarı klas taftasında. Okuyalım. 

Şindi tefterlerâ yazalım onnarı. 

Birkaç laftan cümlâ düzüler. Cümlâ nedir? Informatiya? — 
bir düzülmâ yazılı fikir? Subyektlân hem predikatlan kurulu? 

Ö r n e k 1 â r : 

1. Mamu beni sever. 

2. İçerdâ şafk yaner. 

3. Güneş dışarda havayı yısıder. 

Sölâyin: kaçar laftan kurulu herbir cümlâ. 

Cümleleri tefterlerâ yazın. Subyektleri hem predikatlan 
gösteriniz. Anğı söz paylarıdır onnar? 

Dilimiz. 

Ne tatlı hem ne gözâl dâ 
Ana dilimiz, 

Başka taa gözâl bir dil dâ 
Yoktur bilmemiz. 

* * * 

Gözâl ana dilimizi koruyun. 

Lafedin onda. 

GÖZÂL ANA DİLİMİZ. 

Gümleleri laflara daadalım, sora genâ topladalım. 

(Tekrarlamak). 

1. Şkolada biz üüreneriz. 

2. İlkyazın eşil otça,az büüyer. 

3. Kuzucuklar çayırda oynaşerlar. 

4. Ban yazârım. 

5. Fedi okuyer. 

6. Komratta festival oldu. 

7. Biz ana yurtluyumuzu severiz. 

8. Gagauzistan bizim ana yurtluyumuzdur. 

— Herbir cümlenin laflarına numer koyunuz. 

Örnek: 1) şkolada, 2) biz, 3) üüreneriz. 

— Şindi cümlelerin laflarını karıştıralım, erlerini diiştirelim. 

Örnek: biz, üüreneriz, şkolada. 

Şindi lafları erlerinâ toplayalım. 

(Kalan cümlelârlân dâ hep bölâ işlâyin). 

— Çok başka da örneklâr tekrarlayınız. 

* * * 

Gözâl ana gagauzçamızı koruyun. 

Lafedin onda. 

Test — 3 

Aşaadakı soruşları esapalmaklan okuyunuz. Her soruşun 
altındaki cuvaplardan sade birisi doorudur. Dooru olan cuvabı 
bulup tefterimiza yazasınız. 

Soruşlar: 

1. Aşaadakı adlıklardan angısı yarmış yazılıdır? 
a) kartal, b) bayır, c) tarnak, ç) başça 

2. Aşaada verili laf grupalarından angısı adlım nışamm bil- 
direr? 

a) üç uşak c) sarı yaprak 

b) kırk sopa ç) ikinci klas 

3. Aşaadakı nışannıklardan angısı material gösterer? 

a) kara b) uzun c) demir ç) yırtık 

boya saçak kapu pala 

4. Aşaadakı adlardan angısına soruş kim? koyulur? 
a) dana, b) kasaba, c) çalgıcı, ç) toprak 

5. Aşaadakı adlıkların angısı bir obyekt gösterer? 

a) kelebeklâr, b) çantalar, c) tebeşir, ç) kiyatlar. 

6. Aşaadakı işliklerin angısı gelecek zamanda yazılı? 
a) kaydı, b) çaarer, c) silecek, ç) atamamış 

7. Aşaadakı aderliklerin angısı işliklân (ne yaper?) yazılı? 

a) o gök, b) sân şeninsin, c) biz çokluktuk, ç) siz 
yaşeersınız. 

Okumak. Söz. 

istemi Kağan hem Tepecik-Babaog. 

Düüşlerin birindâ istemi Kağanın beegiri düşmüş bir düşman 
okundan. Bir bıyıklı askerci tez yaklaşıp, demiş: 

— Üüsek Kağanım, al benim beygirimi! 

— Olur! — demiş Kağan, mayii olup askerciyâ. 

Ama geniş hem kudret arkalı Kagamn boyu batal olmayıp, 
beygirâ tez pinamemiş düüş ortasında. 

Askerci çökmüş tepecik gibi da Kağan, ayaanı onun omuzuna 
koyup beegirâ atlamış. 

— Senin adın nedir? — Sormuş istemi Kağan. 

— Babaogum ban, üüsek Kağanım. 

— Tepecik-bey olursun, Tepecik Babaog! —üüsek ad ona 
Kağan vermiş. — Hem da iki su pınarı senin olur. 

— Bir Tangrı! Şükürüm üüsek Kağanım! 


istemi Kağan genâ oguz-türk ordusu önündâ duşmamı 
tepeleyip koolamış. 


Laflar: 


istemi Kağan 
ok, yay 
mayii olup 
kudret arkalı 
ordu 


İş. Teksti okuyunuz. Onu paylara bölünüz. Annadımz. Rollar- 
ca da okuyunuz. 

Soruş: 

istemi Kağan kimdi? Ondan ne örnek alerız? 


istemi Kağan 
Ne multu asker, 
Dedâ halkımdan 
Allahlı geler. 


O! sân, büük dedâm, 
Kılıcın kaavi! 
Girginnii sendân, 
Alacam hem ban! 

Şiirlâr. 


GÖZÂL GAG AUZÇAMIZ. 


* * * 

Bir eşil dalda durer 
Bir gözâl kuşçaaz mayii; 
Hem sesleer, hem dâ şaşer 
Bizim gagauzçayı. 

Laflan da o sölesâ, 
Çalarak pençeredâ 
Mutlak, laf alır, bil sân, 
Gercikli dilimizdân! 


* * * 


Gök yıldızlan dokulu, 
Çayırlar da çiçeklân; 
Senselâ sâ duygusu — 
Gagauz sözlârlân! 


Sızıntı erdân duusun 
Booday tok-tok tenedân; 
Senselâ sâ duygusu — 
Gagauz sözlerindân! 


Sılalar gün olusu, 
Kokular ciçeklerdân; 
Senselâ sâ duygusu — 
Gagauz sözlerindân! 

* * * 


Gagauz beener 
Kırda, çeşmedâ, 
O serbestlener 
Uslu dünnedâ. 

Orda o görer 
Eşil çimendâ 
Kuzu şennener 
Uslu dünnedâ. 


Orda Yalpucak 
Kuru deredâ 
Ölmesin bir-pak 
Uslu dünnedâ... 

Ölmesin halkım 
Oğuz dedemdân, 
Olsun hem haki 
Uslu dünnedâ! 


* * # 

Oğuz senselâyim bân 
Uslu dededân, — girgin 
Ölümdân korkmam hiç bân 
Ata Oguz-han gibi! 


Annatma — masal. 


Kırmızı takecik. 


H. Andersetı. 


— Resımnerâ görâ annadınız. 

— Resimnerâ görâ soruşları koyunuz hem onnara cuvapları 
yazımz. 

— Masalı kim yazmış? 

Serbest okumak. 


Çorba. 

Bir çocucak sofraya henüz oturmuştu. 

— Bu çorbanın tuzu çoktur. Ban onu imâm, — dedi da kaşıı 
braktı. 

Anası hiç üstelâmedi: 

— Pek ii... Avşama sana taa iisini hazırlarım, — dedi da sofrayı 
kaldırdı. 

Biraz sora ana başçaya gitti. Kartofileri kazıp, çıkarmaa 
başladı. Çocucak gün kauşunca ter içinda anasına yardım etti. 

Avşam olup, evâ döndülâr. Anası sofrayı hazırladı. Çorbayı 
çinilerâ döktü. Çocucak çinisindân bir kaşık alır, almaz: 

— O, o o o! Bu çorba hakikat ani datlı, — dedi. — Gözâl 
kokusu ne var! 

Çocucak apetitlân büük bir çini çorba idi. Anası gülerâk: 

— Sevgili yavrum, bu üülendâ senin beenmedii corbandır. 
Ama şindi çok hoşuna gelmiş. Zerâ bütün gün avşama kadar 
kayretli çalıştın. 

Laflar: _ 

çorba 

henüz 

üstelemedi 

çini 

alır-almaz 
hakikat 
apetitlân 
hoşuna gelmiş 

kayretli ___ 

Lafları dooru yazalım: çocucak, henüz, avşama, sofrayı, 
biraz, başkaya, çıkarmaa, kaşık, hakikat, yavru, hoşuna. 


Iş. Okuyunuz, annadınız. 


Kââmil sofra. 

Sineklâr sarma sarer, 
Sivrilâr kallâ yaper, 

Kotlonu boboç yaker 
Horoz üstünda durer, 
Gözlemâ o pişirer, 
Gagasınnan çevirer... 

Açan imeklâr pişti, 
Maaleyâ bir kaaz gitti, 
Bir susak boza buldu, 
Hepsi dâ mayii oldu! 

Ama bir şalvir kedi 
Gelip hepsini idi. 


Laflar: 


sivrilâr (sivri sineklâr) 
kallâ 


kotlon 

boboç (bıcıcık) 
boza 

Tamamna. Oku, 


aç 

kaz 

kır 

cam 

ma — 

ge - 

kö — 

de — 

ka — 

gü - 

kı - 

bu — 

sa — 

dı — 

de — 

ku — 

ko — 

kı - 

yo - 

ti - 

an 

ma 

ça 

oy 

e — 

— e — 

— e 

bo — 

i — 

— i 

— i 

tü- 

0 — 

— 1 

- 0 

ko — 

ö — 

— 0 

— ö 

so¬ 

u — 

— u 

— u 

ba— 

anma 

inmâ 

açma 

çakar 

bakar 

eşli 

topçu 

dedam 


Esaplar 

10’dan geeriyâ doonı birâr sayınız. Boş erlerâ uygun sayı 
yazınız. 



7’dân başlayarak geeriyâ dooru birâr sayınız, boş erlerâ uy 
sayılan yazınız. 

20’dân başlayarak geeriyâ dooru birâr sayınız, boş erlerâ uygun 
sayıları yazınız. 



17’dân başlayarak geeriyâ dooru birâr sayını. Boş erlerâ uygun 
sayıları yazınız. 

oiHzoooaaooıi] 

[lOHZHZHZOO 111 

13’tân başlayarak geeriyâ dooru birâr sayınız. Boş erleri uygun 
doldurunuz. 

Okumak. Söz. 


Anatar. 

Kosticik, top oynarkan, düşmüş. O dirseeni urmuş, acıtmış. 
Ama gölmeeni dâ yırtmış. Kahırlı hem üfkeli o evâ gelmiş. 

Anasina: 

— Çabuk bana bir eni gülmek ver. Üstümdekisi kirlendi... 
yırtıldı da. 

Anası ona hiç bakmamış. 

Kosticik sertleştirip sesini: 

— Sana dedim! Eni gülmek isteerim! 

Anası büla hatırsız laf işidip: 

— Seslâ, cocuum. Eski zamannarda bir başça varmış. İçindâ 
bürcü kokulu meyvalar varmış. Her tarafı taş duvarlarlan sarılı¬ 
ymış. Meyvalar olarmış, cıvıl-cıvıl kuşlar ütüşârmiş. Ama o güzâl 
başçaya kimsey girâmazmiş. Zerâ tokadı kilitliymiş. 

Bir gün kimnârsâ toplanıp başçaya girmââ istemişlâr. Ama 
girâmemişlâr. Duvarlara sopalarlan urmuşlar, kapulan kırmaa 
denemişlâr nacaklarlan... Ama faydasız. Tokatlar kaavi durar- 
mışlar, açılmazmışlar. 

Oralarda bulunan bir kızçaaz demiş: 

— Hela, ban deneyim. Beki açabilecâm. 

Yaklaşıp tokatlara tatlı hem yımışak seslân, üzündâ güzü güler, 
dilindân bal damneer, demiş: 

— Güzâl tokat, cici kapu, yalvarerım, açılsana. 

Da birdân, bir inanamaz iş olmuş. Tokadın iki kanadı birdân 
açılıvermiş. 

Çocucak bunnarı anasından işidip, utanmış. Anasından afetsin 
istemiş. Sora yalpak seslan demiş: 

— Mamucuum, bana bir pak gölmek versânâ? 


Laflar: 


sertleştirip 
hatırsız laf 
bürcü kokulu 
cici kapu 
yımışak seslân 
inanamaz iş 
iki kanadı 
afetsin 

yalpak ses, laf 


Lafları dooru yazalım: yırtmış, kahırlı, üfkeli, üstümdekisi, 
meyvalar, duvar, sarılıymış, kilitliymiş, istemişlâr, deneyim, 
yımışak, açılıvermiş. 

Iş. Bu lafları cümlelerdâ kullamnız. 

— Okuduumuzu annadık mı? Cuvap verelim. 

1. Kosticik anasından gölmek istârkân nasıl lafetmiş? 

2. Anasına o laflar nicâ gelmişlâr? 

3. Anası Kosticââ başçamn masalım neçin annatmış? 

4. Masaldaki kızçaaz tokatlan nicâ açtırmış? 

5. Kosticik bu masalı seslediynân ne üürenmiş? 

6. Anasına danışması nicâ diişmiş? Gölmââ nicâ istemiş? 

— Gözâl gagauzçamız. 

1. «Anatar» denân teksti okudunuz. Bu tekstâ başka bir ad 
bulursunuz mu? 

2. Teksttâ olan «üzündâ gözü güler», «dilindân bal damneer» 
maanalarım başka türlü nasıl demââ olur? 

3. Teksttâ cümlelerin soyunu hem sonnarında nişannarı 
annadınız. 

4. Aşaadakı cümleleri, tefterinizâ yazarak, uygun nişannarı 
koyunuz. 

a) Başçamızda menevşâ gül laalâ zambak gibi çiçeklâr var 

b) Siz burada mı yaşeârşımz 

c) Vallaa, şkolaya geç kaldım 

ç) Büün anam bobam hem ban panayıra gittik 

— Düşünelim, annadalım, yazalım. 

1. «Tatlı dil yılanı da deliindan çıkarır ». Maanasım klasta 
annadınız, açıklayınız. Bu nedir? 

2. «Buyurun, şükür ederim, saa olunuz, yalvarerım, zaamet 
etmeyin» gibi lafları hem laf birleşmelerini cümlelerdâ kullanınız. 
Tefterinizâ yazınız. 

— Bu cümleleri klasmızda bir oyun içindâ kullanınız. 

Şiir. 


Kümestân seslâr. 

Tauk sesetti «kıt-kıdak»! 

Gel dâ bak, yımırta taa sıcak, 
«Kukurigu», deer, öter 
Kart horoz kanadı çırparak. 

Ördeklâr deerlâr «mak-mak»! 
Örüyüşleri sallanarak: 

Tâ çiti aşar kaaz sürüsü 
Baararak seslân «gaa-gaa»! 

Buura — pipi ne kabarmış, 

Hiç tâ bilmâm kızmış neyâ? 

Bak ibii dâ ne kızarmış, 

Çekişer «glu-glu» deyâ. 

- Artık sân yap er, ban geçeyim, zerâ ban sendân taa büü- 
küm, — demiş karası. 





— Bana düşer er yapasın sân, zerâ ban ilkin köprüyâ pin- 
dim, — demiş ilkincisi. 

Onnarın kavgası bitmiş ölâ, ani düşmüşlâr su içinâ. Çoban 
kutarmayaymış, buulaceymışlar. 


Laflar: 


keçi 

artık 

kavga 


Laflan dooru yazalım: karşı, yap, geçeyim, ilkinkisi, onnann, 
kavgası, kurtarmayaymış, buulaceymışlar. 


Soruşlar: 

1. Bir dar köprü üstünda nelâr karşı gelmiş? 

2. O keçilerin ne renkleri varmış? 

3. Aralarında ne laflar olmuş? 

4. Onnar biribirinâ neçin yol vermâzmişlâr? 

5. Onnarın kavgası neylân bitmiş? 

Bu annatma ne fikirâ getirer? 

jlnatlık iilââ getirmâzlj 

— Uşakların arasında inatlık oler mı? Annadmız. 

— Klasımzda inat uşak var mı? 

İş. — Resimnerâ görâ annadmız. 

— Şindi resimsiz annadımz. 

— Rollarlan annadımz. 


Tekrarlamak. 

1. Ana tarafımız için annadımz. 

2. Ana dilimiz için annadımz. 

3. Gagauz alfabetini sölâyiniz. 

4. Alfabetâ görâ gagauz adlarım sölâyiniz. 

5. Laf «etmââ» başka laflarlan nicâ yazıler? 

6. Bir şiir sölâyiniz. («Genâ şkolaya» D. Tanasoğlu ). 


Bilmeycelâr. 

Aşaadakı bilmeyceleri okuyunuz. Resimneri bakınız. Anğı 
bilmeycâ, anğı resimi sakleer? Bilip gösteriniz. 

Karşıdan baktım, 

Bir kara ki taş, 

Yanına bastım, * 

Dört ayak, bir baş. 


Dalda durur, 
Eldâ durmaz. 


Yarım kaşık 
Duvarda yapışık 


$ 

i/ 


-V 


Göktâ açık pençerâ 
Kalaylı bir tencerâ. 

Üstündân ot biçerim, 

Altından süt içerim. y/f 

ÖLÇÜLAR. 




Uzunnuk ölçüleri. 

1) Resimdâ gördüklerinizi annadmız. 



2) Uzunnukları ölçmâk için kullandımız obyekti gösteriniz. 



3) Resimdâ görülen metra çeşitlerinin adlarını sölâyiniz. 



4) Metranm kullanıldu erlerini sölâyiniz. 

Toplamak işlemi. 

Aaçtakı kuşları sayınız. Toplamak işleminin yapılışım in¬ 
celeyiniz. 

a) Kırmızı renkli kuşlan sayınız. 5 tanedir. Diyâbilirmiyiz? 

b) Maavi renkli kuşları sayınız. 6 tanedir. Diyâbilirmiyiz? 
Beşlân altı eder? = onbir mi? (5 + 6 = 11). 

Katlamak işlemi. 

1) Aşaadakı katlamak işlemnerini akıldan yapınız. 


1 kerâ 10; 

.. eder. 

6 kerâ 10;.. 

.. eder. 

2 kerâ 10; 

.. eder. 

7 kerâ 10;., 

.. eder. 

3 kerâ 10; 

.. eder. 

8 kerâ 10;., 

.. eder. 

4 kerâ 10; 

.. eder. 

9 kerâ 10;. 

.. eder. 

5 kerâ 10; 

.. eder. 

10 kerâ 10; 

... eder, 


2) Aşaadakı katlamak işlemnerini akıldan yapınız. 


6 x 10 =... 

2 x 10 =... 3 x 10 =... 9 x 10 = ... 

1 x 10 = ... 7 x 10 = ... 10 x 10 = ... 

4 x 10 = ... 5 x 10 = ... 8 x 10 = ... 

3) Şkolanızın başçasında 4 m uzunnuunda bir dooru parçası 
çiziniz. 

4) Şkolanızın başçasında 8 m uzunnuunda bir dooru parçası 
çiziniz. 

5) Sizin riglanızda 1 cm, 2,5 cm, 4 cm, 6 cm. bulunuz. 

Şindi: 10 mm, 15 mm, 25 mm, 40 mm bulunuz. 

Soruşlar: 

1. Şekeri neylân ölçeriz? Aarlık ölçülerinnân mi? 

1 kg, 5 kg, 7 kg h.b. 

2. Südü neylân ölçeriz? Sulular ölçülerinnân mi? 

11, 21, 61, 101, 12 1 h.b. 

3. Taa neleri kg-nan ölçeriz? Almaları mı? ... Taa? 

4. Taa neleri 1-lân ölçeriz? Oloylan mı?, ... Taa? 

Problema çözdürmâk. 

1. Uşaklar klasa çiçek getirdilâr. Soni 9 gül getirdi, Maşi 8 
gül getirdi. Uşaklar hepsini kaç gül getirdilâr? 

Ki cuvabım bulmaa ne yapacez? Toplatmak mı? 

— Çözdürmâk: 

Problemada nelâr verilmiştir? 

a) Soni 9 gül getirmiş. 

b) Maşi 8 gül getirmiş. 

Problemada sorulan nedir? 

Uşaklar klasa kaç gül topunu getirmişlâr? 

Çözdürmesi — toplatmak: 9-lan 8 oler 17. 

9 + 8 = 17 

Resim — iş 

Şoruşlar hem iş. (Kalemnân, boyalarlan). 

1. Kanikula deyni nesoy resimnâr yaparsınız? 

2. Sincir, balon, alkacık resim ediniz. Boyayımz. 

3. «Bütün dünnâ uşakları kardaştır». Resim ediniz. 

4. «Dünnedâ baarış». Resim ediniz. 

Elişi kiyatlarlan iş. 

Sincir. 

Renkli elişi kiyatları keselim. 

Biribirinin içindân geçirerâk yapıştıralım. 

Balonnar. 

Türlü renkli balonnan şişirelim. 

Şişirdiimiz balonnarda türlü gerciklâr (boya) fırçaylan yapalım 
hem yazalım: «Baarış», «Dostluk». 

